“Sedap Mata Memandang Kemas Dan Tersusun.” Stor Kecil Kena Ada Caranya Susun Atur.

Mengemas stor rumah bawah tangga ruang rumah yang paling bersepah adalah mencabar. Bayangkan, dah lama tak kemas, nak masuk cari barang pun susah.

Nak kemas stor pun kena ada caranya baru tersusun dan kemas serta mudah cari barang bila diperlukan.

Ikuti perkongsian puan ini.

Baru selesai organized part yg plg mencabar sekali dlm rumah iaitu bilik stor. Alhamdulillah dapat settle sebelum masuk Ramadhan. Enjoy the before & after photos.

Tips utk maximise penggunaan ruang:
1. Plan sebelum mula organize. List kan brg2 yg ada dlm stor mengikut kategori.
2. Ukur keluasan bilik.
3. Pre-plan kedudukan rak dlm bilik.
4. Cari saiz boltless rack yg bersesuaian dgn saiz bilik.
5. Cari storage bin yg bersesuaian dr segi saiz dgn kuantiti yg mencukupi utk stp kategori brg.

SELEPAS, DONE!

Hasil drp proper pre-planning: Lebar bilik 6 kaki. Depth rak kiri 2 kaki, depth rak kanan 1 kaki. Sy ada ruang 3 kaki kat tengah2 utk berjalan dan ambil brg tanpa sebarang halangan. Wallpaper secoet kat bawah tu sy buat tutup cat yg dah luntur.

Bahagian ni sy gunakan rak dan storage box yg sedia ada je. Xnak membazir beli bekas baru. Depth rak ni 30cm. Dpt la ambik gambar keseluruhan dr depan sebelum masukkan rak lg satu.

Ini rak baru. Depth 60cm. Storage bin warna biru yg lama. Warna merah tu baru. Cari kat shopee warna biru xjumpa so xpelah cacat sikit warnanya.

Semasa process decluttring xbanyak pun brg yg dibuang sbb sy selalu buat spring cleaning berkala. Brg ngam2 je dgn saiz ruang. Karpet dan tangga pun ada tempat sendiri.

Selamat mencuba!


Modalkan RM35.60 Je, Terus Kabinet Bawah Dapur Tu Tertutup Kemas & Cantik!

Menyempurnakan lagi ruang di bawah kabinet dapur andai ingin nampak lagi menarik apa kata menggayakan kaedah ini. Kosnya juga lebih murah dan mudah. Ini sebagaimana yang dikongsikan oleh Ayza Nor ini. Jom semak.

“Siap sudah diy bawah kabinet dapur tu.. barulah nampak kemas sikit al-maklumlah rumah tak asa kitchen kabinet.”–Ayza Nor

BAHAN YANG DIPERLUKAN :

barang beli kat MR DIY

shower curtain (2pcs x RM 14. 90)
curtain bar (4 pcs × RM 3. 30)
hook sticker (2 pkt × RM 1. 30)

Cara-cara nak diy :

kabinet umah sewa saya nie panjang. Saya beli 2 keping curtain tue.

1. Ukur smpai labuh mana nak.. Kemudian potong. Curtain nie masa beli siap ring tu sekali tau.

2. Rod tu saya beli 4 batang.. Rod tu boleh adjust panjangnya.

3. Nak lekatkan guna hook yang boleh lekat kat marmar tu. yang macam kita lekat tempat sabun dalam bilik mandi tu.

4. Dah lekatkan hook tu masukkan rod tadi dalam ring curtain tu. Kemudian tekan kuat-kuat sikit bagi hook tu melekat kuat.

Sumber : Ayza Nor via Kelab Kaki Deko


Buat Sendiri Minuman ‘Body Booster’, 5 Bahan Je Tapi Khasiat Berganda!

Kebelakangan ini ramai yang mengadu tak sihat. kalau tengok kat sekeliling kita pun mesti akan ada yang batuk atau selesema. Sesekali boleh la cuba buat minuman body booster untuk kesihatan badan, ada banyak manfaatnya kepada kesihatan badan.

Malah untuk resipi ini, siap membekalkan ciri antibakterial dan antioksida sekali tau!

Ramuan bahan yang diperlukan memang padu. Di mana, ia merupakan sumber bahan makanan sihat yang popular dan seringkali digunakan untuk manfaat kesihatan. Jom cuba resepi di bawah dari Doktor Rizal Abu Bakar.

RESEPI BODY BOOSTER MINUMAN PELBAGAI MANFAAT UNTUK BADAN!

Resepi bekalkan ciri antibakterial dan antioksida :-

Bantu hidrasikan tubuh ketika cuaca panas.
Bantu percepat proses penyembuhan parut dan luka.
Legakan inflamasi.
Tingkatkan seri kulit muka.
Kebalkan sistem usus dengan singkirkan bakteria jahat.
Bantu seimbangkan paras gula dalam darah.
Padu tak padu resepi ini. Senang pula tu nak buat!

RESEPI BODY BOOSTER

Bahan-bahannya :-

Aloe Vera
Air
Lemon
Madu
Kurma merah

Cara-caranya :-

1. Potong dan asing isi aloe vera dalam bites size.

2. Masukkan dalam periuk isi aloe vera. Masukkan air dua cawan.

3. Masukkan air perahan 1/2 biji lemon. Kalau lemon kecil pakai sebiji.

4. Masukkan 5-6 biji kurma merah dan daun pudina jika mahu.

5. Masak dalam air perlahan sampai mendidih.

6. Lepas mendidih matikan api. Biarkan sejuk sedikit.

7. Lepas sejuk boleh masukkan madu 2-3 sudu.

Hidangkan. Isi aloe vera tu boleh dimakan sekali. Bolehlah cuba di rumah.


Patutlah Ketagih Coklat Ketika Datang Bulan.  Ini Sebab.

Pernah tak ketagih coklat ketika datang bulan. Nak tahu lebih lanjut, ikuti penjelasan doktor ini.

Ikuti soal jawab ini.

“Salam doctor. Saya berusia 22 tahun dan berlum berkahwin. Saya mengalami masalah senggugut dan cuba mengelakkan makan Panadol dan ponstan. Masalah saya ialah saya memakan coklat untuk mengelakkan rasa sakit dan kini sangat ketagihan terhadap coklat. Saya memakan sekurang-kurangnya 5 bar coklat sehari dan pada waktu haid saya mengambil 10-12 bar coklat sehari. Untuk mengetahuan doctor berat saya agak berlebihan. Mohon pencerahan doctor untuk mengurangkan ketagihan ini. Terima kasih”
.
WA ALAIKUM MUS SALAM.
.
PMS (Premenstrual Syndrome, PMS) adalah gejala-gejala yang menyebabkan seorang wanita merasa tidak selesa atau berkelakuan agak pelik beberapa hari sebelum kedatangan haid. Malah ada yang merasa perasaan ini 7-10 hari sebelum haid. Gejala-gejala ini berbeza-beza dari seorang wanita dengan seorang wanita yang lain.

.
Jadi tidak hairanlah jika saudari mengalami perasaan pelik untuk memakan coklat secara berlebihan. Ia mungkin disebabkan apabila seorang wanita mengalami haid, beliau memerlukan beberapa mineral dan zat yang boleh digunakan untuk meredakan tekanan dan perubahan hormon pada masa itu.

.
Coklat pula adalah makanan ringan yang mengandungi beberapa bahan semulajadi yang baik untuk kesihatan. Coklat dapat merangsangkan pengeluaran bahan biokimia semulajadi seperti serotonin dan dopamin di dalam otak. Ini dapat mengurangkan rasa sakit tanpa perlu memakan apa-apa ubat.

.
Wanita yang sedang haid juga mengalami kekurangan mineral magnesium atau zat besi (iron), makan coklat pula dapat menambahkan kandungan mineral-mineral ini dalam badan.
Selain itu coklat mempunyai rasa yang sedap, apabila ia cair dalam mulut, kerana kandungan lemak dan gula di dalamnya merangsangkan deria perasa pada lidah pada tahap maksima.

.
Oleh itu banyak saintis mengatakan bahawa seorang wanita yang sedang datang haid memakan coklat bukan disebabkan tubuh memberitahu otak bahawa ia kekurangan mineral, tetapi kerana ketagihan terhadap rasa coklat yang sungguh nikmat itu. Seorang wanita apabila mula mengambil coklat sebelum haid, berkemungkinan besar beliau akan mengambil coklat pada bulan-bulan berikutnya akibat ketagihan psychology ini.
Bagi yang telah menjadi pengambilan coklat sebagai amalan, berkemungkinan besar beliau akan menambah bilangan atau kuantiti coklat yang diambil.

.
Pengambilan coklat sebagai makanan ringan sangat baik. Namun mengambilnya dalam kuantiti yang banyak boleh memudaratkan kerana coklat mempunyai kandungan kalori dan lemak yang banyak. Seorang wanita boleh manambah berat badannya dalam masa sebulan dengan mengambil coklat secara berlebihan (lebih kurang 6 bar coklat sehari).

.
Jika saudari mengalami masalah berat badan dan tidak dapat meninggalkan coklat, saya mencadangkan :
.
1. Makan coklat dalam jumlah yang sedikit
.
2. Ambil coklat yang berkualiti tinggi. Coklat gelap lebih tinggi kualiti dan rendah kalorinya berbanding dengan coklat susu
.
3. Mengambil buah-buahan sebagai ganti mengurangkan pengambilan coklat
.
4. Apabila ada rasa keinginan untuk makan coklat, cuba tunggu 15-30 minit. Jika masih tidak dapat menahan keinginan, boleh makan potongan kecil coklat gelap.
.
5. Ambil suplemen multivitamin setiap hari atau sekurang-kurangnya seminggu sebelum kedatangan haid.

.
Selain itu kurang garam, kafein dan gula dalam pemakanan dan melakukan senaman ringan. Ia membantu saudari mengurangkan rasa sakit senggugut dan gejala PMS yang lain.

#HealthDrZubaidi


“Nak Jumpa Mamajee 1 Minit Saja, Lepas Tu Pulangkan Semula.” Terlalu Rindu, Luahan Fatimah Minta Allah Pulangkan Adam Menjentik Emosi

Benarlah orang kata, rindu yang paling sakit adalah merindukan orang yang sudah tiada. Kesedihan itu hanya Tuhan yang tahu, bukan mahu menidakkan takdir atau tidak boleh ‘move on’, namun hanya yang melalui sahaja tahu akan perasaan tersebut.

Demikian yang berlaku kepada Fatimah, si cilik  popular yang tinggal di di Birmingham, United Kingdom (UK). Kehilangan orang tersayang memberi kesan yang sangat hebat kepada Fatimah yang baru berusia 5 tahun.

Hampir sebulan pemergian Adamdidam atau nama sebenarnya Adam Mahamed Ismail, belum terubat sedih dihati kanak-kanak ini. Umum sedia maklum akan hubungan istimewa dan cukup rapat dengan tiga beradik ini iaitu Fatimah, Omar Mukhtar dan Ali.

Justeru, kehilangan Adam dalam hidup anak-anak itu memberi kesan yang cukup mendalam, dan tidak mudah untuk mereka terima dalam jangka masa yang singkat.

Ibu kepada Fatimah berkongsi perkembangan terbaharu kanak-kanak itu menerusi akaun rasmi Instagramnya baru-baru ini.

Difahamkan, selepas mendapat tahu Adam atau dipanggil mamaje oleh anak buahnya telah meninggal, Fatimah terutamanya antara yang paling terkesan, sehingga kesihatannya terjejas, kerana terlalu merindui Adam.

Jika sebelum ini ibunya, memaklum keadaan Fatimah sudah beransur pulih, tetapi baru-baru ini Fatimah dikatakan masih tidak mampu melawan perasaan rindu terhadap mamajee dan hanya mampu pergi ke sekolah selama dua hari sahaja.

Last week, Fatimah managed to go to school for only two days. She had another breakdown on Wednesday, 12th June. It was really heartbreaking to witness her pain. At first, no sounds came out of her mouth, only the tears streaming down her face. Then finally, her voice broke the silence.

Perkongsian tersebut nyata cukup meruntun hati siapa yang membacanya. Malah, Fatimah turut meminta ibunya menelefon auntie Love, iaitu gelaran yang dipanggil kepada Neelofa, yang ketika itu sedang dalam umrah, meminta doa agar Allah memulangkan Adam walau hanya untuk satu minit.

She said, “Please call Auntie Love…I need her to help tell Allah to send back Mamajee for just one minute. All I need is one minute. Just one minute, and I will return him back to Allah.” ?

Demikian respond dari Neelofa tatkala membaca perkongsian tersebut. Tidak dapat nak dibayangkan betapa kasih dan sayangnya  kanak-kanak ini terhadap arwah Adam.

Semoga Fatimah dan adik-beradiknya kembali ceria seperti sebelum ini. Kesedihan dan keperitan jiwa yang dirasai oleh anak kecil ini sangat berat untuk ditanggung, hanya masa yang dapat mengubatinya.


Jangan Biasakan Diri Panggil Wanita Lain Dengan Panggilan ‘Sayang’.  Itu Panggilan Khas Untuk Yang Halal Sahaja. Deep Pesanan Adam Corrie Ni!

Perkahwinan adalah satu ikatan yang memerlukan nilai kepercayaan dan saling hormat-menghormati antara satu sama lain. Dan lebih penting daripada itu, ialah saling memahami keperluan pasangan untuk mewujudkan perasaan kasih dan sayang.

Begitu pun, bukan hanya tanggung jawab harus dititikberatkan, malah tingkah laku dan pembawaan diri dengaan orang sekeliling juga memberi kesan dalam rumah tangga.

Tidak salah untuk menjadi peramah atau bergurau senda. Tapi setiap tingkah laku itu ada batasnya. Mungkin pada suami perkataan sayang yang diucapkan tidak mengundang apa-apa perasaan tetapi ia mungkin tidak pada isteri. Hal-hal sedemikian yang mungkin dianggap kecil oleh suami tapi cukup besar bagi seorang isteri.

Ibaratnya, apa perasaan suami jika orang lain memanggil atau menegur isteri dengan panggilan sayang sekalipun ia tidak membawa apa-apa makna. Kalau anda terasa sakitnya, begitulah juga si isteri!

Sebab tu nak ramah sangat pun harus kena pada tempatnya. Misalnya kepada isteri dan anak-anak kerana dengan cara itu ia boleh mengeratkan hubungan antara satu sama lain.

Kena belajar meletakkan diri sesuai dengan persekitaran dan keperluan yang ada. Jangan dek kerana sikap mementingkan diri sendiri kita dianggap ganjil pada pandangan orang lain.

Inilah yang dikongsikan oleh saudara Adam Corrie menerusi facebooknya.

Pesanan untuk diri sendiri dan kaum adam serta wanita yang sudah berkahwin atau bujang…

Saya panggil isteri saya Sayang hanya selepas akad nikah. sebelum akad nikah kami bahasakan diri kami atau Saya dan Awak

Jangan biasakan diri panggil wanita lain yang tak halal dengan panggilan ‘Sayang’ seperti customer kita…rakan sekerja kita atau sesiapa saja yang berlainan jantina….

Mungkin bagi kita panggilan itu tak ada apa-apa maksud…tetapi sebenarnya ia tidak manis sekiranya didengar oleh lain…dan takut juga kalau dah kerap sangat panggil sayang…nanti lain pula jadinya….

Khaskan ungkapan ‘sayang’ kepada insan yang tidak mendapatkan fitnah pada diri kita nanti.

Sayang, tolong ambil faxkan untuk i…

Sayang , nak size dan warna apa?

Adalah lebih manis kita panggil pelanggan berlainan jantina dgn kita Encik/Puan/Cik

Bayangkan kalau pasangan halal mereka tersebut dengar? Kan akan menjadi fitnah… ☺

Jadi jagalah adab dalam pergaulan kita seharian.

Tepuk dada sendiri , tanya iman kita. Pastikan niat kita betul hanya kerana ALLAH.

Senyum selalu

Selalu bersangka baik

InsyaAllah hati tenang

P/s: saya sedang belajar menjaga adab dan menjaga harga diri sendiri dan org lain.

Takut isteri saya marah? Bukan takut tapi saya sayang sangat dan Mestilah saya nak jaga hati bidadari saya… jaga hati pasangan halal lebih baik….

Penulisan Adam Corrie


Layan Kehendak Isteri,  Suami Jangan Pandang Remeh!

Isteri kita bukan robot. Samada isteri bekerja atau surirumah, kedua-duanya sama. Mereka bekerja tanpa henti hingga ke malam. Jika siangnya berhempas pulas di pejabat, malamnya pula terpaksa menguruskan anak-anak dan suami.

Manakala suri rumah pula bekerja dari pagi hingga ke malam tanpa ada waktu tertentu. Tugasan rumah yang tak pernah habis, lagi dan lagi. Jadi janganlah anggap isteri bersenang-lenang sahaja.

Belajarlah untuk hargai isteri kita. Walau sekecil mana pun penghargaan buat mereka, belajarlah untuk memberi dengan ikhlas. Bukan hanya wang ringgit sahaja tetapi tenaga, membantu mereka ketika penat, sangat-sangat dihargai isteri. Lapan hal ini suami patut tahu.

2. Jangan Buat Perbandingan
Pasangan juga tidak gemar jika anda terlalu membandingkan dirinya dengan ibu anda. Misalnya dari segi masakan atau apa sahaja. Dia akan mudah berkecil hati lebih-lebih lagi jika anda mengatakan ibunya adalah yang terbaik dalam semua segi.

Mungkin anda boleh menegur dia agar mencontohi sifat ibu anda seperti belajar resipi daripadanya ataupun meminta petua mengekalkan keharmonian rumah tangga.

4. Ambil Berat Kesihatan Isteri
Ada juga sesetengah pasangan yang mengambil sikap tidak kisah melihat isteri yang sakit. Malah ada yang menyuruh mereka pergi sendiri ke klinik. Apa salahnya jika anda melihat isteri tidak sihat, segera membawanya berjumpa doktor untuk mendapatkan rawatan.

6. Belajar Pujuk
Wanita memang cepat sensitif dan mereka memang mudah merajuk. Jika pasangan anda begitu, cepat-cepat anda memujuknya agar ia tidak berpanjangan. Minta maaf jika ada perbuatan anda menyebabkan dia berkecil hati. Selesaikan apa yang berlaku secepat mungkin agar tidak mengganggu hubungan intim anda berdua.

7. Jangan Bersikap Curang
Isteri juga tidak begitu menyukai pasangan yang curang. Jika selama ini dia mengorbankan jiwa dan raganya pada anda, tidak ada sebab untuk anda berlaku curang. Ingat bahawa sekali diri mereka disakiti, kesannya akan kekal hingga bila-bila. Dia mungkin akan menerima tetapi lebih bersikap berhati-hati dengan anda.

8. Jangan Berkira
Anda juga diingatkan jangan bersikap terlalu berkira dan kedekut. Terutamanya membabitkan wang ringgit dan keperluan harian rumah. Walaupun isteri bekerja, tetapi tidak salah jika anda memberinya wang nafkah setiap bulan dan ini memang menjadi kewajipan bagi seorang suami. Ingat rezeki lebih bertambah jika anda bersikap pemurah kepada pasangan.


Elak Jem ‘Melekat’, PLUS Syor Ikuti Jadual Balik Kampung Raya.

Pastinya kala ini, ramai yang menghitung hari untuk pulang ke kampung. Maklumlah sudah dua tahun kita tidak meraikan Adilifitri bersama keluarga di kampung.

Dijangka tahun pada tahun ini, akan berlaku kesesakan luar biasa! Bayangkan jika keadaan lebuh raya jem ‘melekat’ sudah tentu perjalanan yang singkat menjadi bertambah lambat.

Cakna mengenai hal ini, baru-baru ini PLUS Malaysia Berhad (PLUS) mengeluarkan memuat naik di twitter rasminya jadual Cadangan Waktu Perjalanan Balik (TTA) Kampung dan Pulang ke Bandar sempena perayaan Aidilfitri bermula 29 April hingga 9 Mei ini.

Menurut Ketua Pegawai Operasi PLUS, Datuk Zakaria Ahmad Zabidi, TTA bertujuan mengagihkan trafik dan mengelakkan kesesakan daripada memasuki lebuh raya secara serentak di laluan-laluan utama lebuh raya, plaza tol dan kawasan rawat dan rehat (R&R), sekali gus mengurangkan kesesakan.

Katanya lagi, pihaknya menjangka dua juta kenderaan, iaitu peningkatan sebanyak 25 peratus berbanding 1.6 juta kenderaan sehari yang menggunakan lebuh raya memandangkan ini adalah kali pertama selepas dua tahun menjalani Perintah Kawalan Pergerakan (PKP).

Beliau menasihati supaya pengguna lebuh raya untuk mematuhi jadual perjalanan TTA yang dikeluarkan bagi merancang perjalanan Balik Kampung dan Pulang Ke Bandar,” katanya.

Bagi perjalanan dari Lembah Klang untuk balik kampung beraya pada 29 April hingga 2 Mei ini menuju ke destinasi lebih jauh seperti Perlis, Kedah, Pulau Pinang, Perak (Utara) dan Johor dinasihatkan memasuki lebuh raya lebih awal iaitu sebelum jam 10 pagi.

Sementara itu, bagi yang menuju ke lokasi yang lebih dekat atau ke negeri-negeri lain dinasihatkan untuk memasuki lebuh raya selepas jam 1 tengah hari.

Jadual perjalanan pulang ke bandar bagi kembali ke Lembah Klang pada 5 hingga 9 Mei daripada Perlis, Kedah, Pulau Pinang, Perak (Utara), Johor dan lain-lain negeri, pelanggan lebuh raya dinasihatkan supaya memasuki lebuh raya sebelum jam 9 pagi.

Berdasarkan kajian, Zakaria memaklumkan bahawa perjalanan kembali semula ke Lembah Klang, pelanggan lebuh raya dijangka mengalami tempoh perjalanan yang lebih panjang sekiranya mereka memilih untuk tidak mematuhi jadual TTA.

“Pelanggan lebuh raya dari Utara ke Lembah Klang, mereka dijangka akan mengalami tempoh perjalanan sehingga 10 jam atau dua kali lebih panjang daripada purata tempoh perjalanan sekiranya memasuki lebuh raya selepas jam 9 pagi.

“Bagi tempoh perjalanan dari Selatan ke Lembah Klang pula bakal mencecah sehingga tujuh jam atau dua kali lebih panjang berbanding purata tempoh perjalanan sekiranya memasuki lebuh raya pada masa yang sama iaitu selepas jam 9 pagi.” katanya dalam kenyataan hari ini.

PLUS juga menasihati pelanggan supaya mematuhi peraturan lalu lintas, memandu dengan berhemah, dan pastikan kenderaan dalam keadaan baik supaya selamat sampai ke destinasi.

Pelanggan boleh mendapatkan maklumat trafik terkini menerusi Twitter @PLUSTrafik, Aplikasi PLUS, talian PLUSLine 1800-88-0000, Chatbot PUTRI, papan tanda elektronik (VMS) di lokasi-lokasi terpilih serta mengikuti laporan trafik terkini menerusi siaran-siaran radio utama negara.

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Nak Rumah Tangga Murah Rezeki, Suami isteri Kena  Amalkan Ini Selalu. Nombor 4 Paling Penting!

Dalam rumah tangga kena ada sifat memberi dan menerima. Barulah aman dan bahagia. Saling bekerja sama, bertolak ansur dan terima kekurangan serta kelebihan pasangan.

Suami isteri nak murah rezeki, ini kena buat selalu.

1. Makan sama-sama. Ini yang kita kena buat selalu. Lagi-lagi pasangan yang suami isteri bekerja. Masa yang ada cuma masa balik daripada kerja dan dua-dua dah penat.

Balik dengan emosi. Balik dengan masalah tempat kerja dan kerja yang tidak selesai. Apa pun berlaku, cari masa untuk makan bersama. Walau pun cuma makan biskut kering bersama. Huhu.

Kalau tak larat nak masak lepas balik kerja, ajaklah pasangan keluar makan di luar. Itu pun dah ada waktu makan bersama.

2. Layani anak-anak dengan penuh kemesraan. Bila dah ramai anak, biasalah ragam mereka juga berbagai-bagai. Seorang macam ini, seorang macam itu. Yang pertama ajak main, yang kedua ajak makan, yang paling kecil ajak tidur. Serentak semuanya. Kahkah.

Ini normal. Santuni anak-anak elok-elok. Banyakkan bercakap dengan mereka. Bagi logik supaya mereka belajar untuk berfikir.

“Adik tu dah lama jaga, lama juga dia main tadi. Adik dah penat tu bagi ayah tidurkan adik dulu ya. Abang Ngah baru bangun tidur ada tenaga banyak lagi. Pergi tolong mak sekejap. Adik tidur nanti ayah tolong abang Ngah buat kerja tu.”

Kena sangat-sangat sabar. Mereka tak tahu apa lagi.

3. Beri panggilan yang baik untuk suami dan isteri. Dalam situasi apa sekali pun, tenang atau pun konflik. Kemesraan panggilan kena kekalkan.

Dan bila isteri panggil, suami jawablah elok-elok. Pandang muka isteri dan senyum. Hah, begitu.

4. Beri isteri duit belanja sekali pun isteri ada pekerjaan dan ada gaji sendiri. Benar zaman ini zaman suami isteri bekerja. Suami ada pendapatan, isteri juga sama. Banyak juga berlaku gaji isteri lebih besar.

Tak kesah hal itu, ambil berkat beri isteri sedikit duit belanja. Sekali pun cuma RM10.

Yang isteri bila dapat duit daripada suami ucapkan terima kasih. Ambil cara elok dan senyum juga. Iya sama, sekali pun cuma RM10. Huhu.

5. Selalu tenangkan hati pasangan ketika resah. Seorang suami pasti faham dan tahu emosi isteri yang sedang resah. Begitu juga bagi seorang isteri.

Rupa kerut dahi yang mencantumkan kening suami itu pasti dia tahu sebab apa. Punyalah hebat isteri ini. Maka, tenangkan. Ajak bersembang dan mungkin berjalan.

Kalian, semua ini adalah perkara yang merapatkan lagi kasih sayang antara suami isteri. Dan memang itulah rahsianya. Kalau kalian nak rumah tangga kalian murah rezeki, kena tingkatkan kasih sayang antara tonggak utama rumah tangga itu.

Suami dan isteri kena sangat menzahirkan kasih sayang. Maka dengan itu rezeki akan datang sebanyak-banyaknya.

Namun ingat juga ya, rezeki bukan soal duit semata-mata. Anak yang baik, mertua yang memahami, jiran yang selalu membantu, kereta yang tak pernah rosak, dapat solat jemaah sama-sama, makan yang tak pernah putus dan paling tidak masih dapat melihat suami dan isteri itu hidup bersama juga adalah rezeki.

Sekian.

Firdaus Mokhtar,
Begitulah.


Bila Disakiti Kita Juga Pernah Menyakiti. Deep Perkongsian Ustazah Ni!

Walaupun bukan mudah memaafkan orang yang suka menabur fitnah atas diri dan keluarga kita, yakinlah dengan memaafkan hati kita lebih tenang.

Dan menyentuh tentang pernah disakiti dan menyakiti hati orang lain, ustazah Asma’ ada berkongsi tazkirah berkenaan hal tersebut.

Semoga dengan membaca perkongsian ini kita akan terus hidup berkasih sayang  dan sentiasa bersangka baik dan ikhlas dalam memberi kemaafan.

Bila kita disakiti, ingatlah kita juga pernah menyakiti. Bila kita dizalimi, ingatlah kita juga pernah menzalimi. Jika kita rasa sedih hari ini oleh seseorang, ingatlah kita juga pernah membuatkan orang merasa sedih.

Apabila orang yang menyakiti kita jatuh atau ditimpa musibah, ia bukan kerana karma atau kerana hebatnya doa kita. Itu adalah bahagian ujian masing², kita sendiri bakal hadapi ujian sendiri. Usah menanti derita orang lain. Tiada manusia akan bahagia atas penderitaan orang lain, kerana ia bahagia yang palsu.

Kita semua tidak sempurna, pasti berdosa pada Allah dan bersalah pada manusia, maka jangan selalu dihitung salah manusia pada kita, kerana ia membuatkan kita mudah lupa pada kebaikan orang pada kita. Ketika sayang bertukar menjadi benci, yang baik tetap harus diingati, maka kita tidak akan lupa diri.

Akhirnya, carilah damai dalam sesuatu peristiwa, memaafkan orang lain pada hari ini bererti kita memaafkan masa lalu kita. Mudahan orang yang pernah kita sakiti juga memaafkan kita hari ini.

Yang dilihat bahagia
Mungkin sedang derita
Yang nampak hina
Mungkin dia mulia

Yang dilihat salah
Mungkin ia benar
Tak rugi mengalah
Yang penting tetap sabar

Muhasabah diriku sendiri


Pengajaran Banjir Di Lembah Klang, Lelaki Ini Senarai 25 ‘To Do List’ , Siap Sedia Bila Berlaku Bencana!

Kejadian banjir besar yang melanda beberapa lokaliti di Lembah Klang baru-baru ini sangat menyayat hati semua.

Katanya, senarai itu untuk rujukan dirinya sendiri, namun ramai warganet turut manfaat perkongsiannya itu.

25  ‘To do list’ siap sedia banjir/ bencana alam

Pengajaran daripada banjir besar Lembah Klang untuk rujukan sendiri di kemudian hari.

1) Hope for the best, prepare for the worst. Bersedia semaksimum mungkin.
2) Bug-Out Bag (B.O.B ) perlu di rumah, perlu di kereta.
3) Everyday Carry (EDC) bag perlu sentiasa melekat di badan. Barang dalam EDC boleh Google.
4) Wisel yang high decible untuk attract attention. Sebab waktu ni kau dah penat menjerit. Suara akan kurang, sakit tekak, haus.
5) Inflatable boat dan life jacket jika mampu. Case by case basis. Kalau frequent kena banjir, elok ada satu.
6) Fully-charged power bank, all the time. High capacity (at least 20,000 mAh) dan high-quality.
7) Jangkakan kelewatan dalam operasi menyelamat. Ikhtiar hidup sementara diselamatkan. Kena ingat, bukan kita je yg nak diselamatkan.
8 ) If it’s our time to go, it’s our time to go. Before kicking the bucket, give them our very best shot.
9) Jika disuruh utk berpindah, NO NEGOTIATION. Ikut sahaja pasukan penyelamat berpindah. Jangan lengahkan kerja mereka.
10) Dokumen penting perlu sealed dalam waterproof bag all the time. Sijil nikah, surat beranak, S&P, geran dll.
11) Heat-retention perlu ada. Sejuk-sejuk ni takut hipotermia. Emergency blanket kena standby.
12) Emergency ration dalam B.O.B. Bukak dan terus makan.
13) Sanitary essentials for the ladies dalam B.O.B.
14) Portable water filter. Jika mampu.
15) Flashlight/headlamp with strobe light function.
16) Takaful kenderaan dan rumah with special perils. Siapa sangka tempat yg jarang kena banjir pun banjir. Tempat lain pun no exceptions.
17) Polimer untuk bungkus/balut/lindungi kenderaan. Mungkin berguna untuk kurangkan kerosakan. I’ve yet to try.
18) Bila dah nampak bibit-bibit bencana, maklumkan kepada ahli keluarga lain (guna whatsapp) situasi dan lokasi terkini. Maklumkan jika dah selamat atau belum selamat. Miscomunication ni akan buatkan kerja menyelamat jadi lambat.
19) Jangan redah banjir tanpa buat assessment keadaan sekeliling. Arus banjir kadang-kadang deras. Don’t underestimate.
20) Know when and where to flee.
21) Kena kerapkan follow ramalan kaji cuaca daripada jabatan meteorologi. Tahu apa yang sedang terjadi di kawasan serantau.
22) Kerja berat bermula selepas banjir surut. Kena saling membantu. Kejiranan yang baik sangat membantu memudahkan urusan. Kejiranan yg tak jaga kebersihan bersama, satu kawasan tu akan ada masalah baru. Denggi, tikus, bau busuk dll.
23) Sumber elektrik dan air bersih akan jadi terhad semasa banjir dan beberapa hari selepas banjir surut. Kena cari sumber air luar la kot.
24) Expect looting and people losing their sanity. Minda tengah berkecamuk, lapar, sedih dan marah. Try to be sane as much as possible. Sedar yang ramai orang juga sedang alami ujian yg sama. What makes us any different? But like I said, prepare for the worst.
25) Solar charger might not be the best option on a dense cloudy weather. Tapi elok ada daripada tiada.


Rupanya Rendam Kacang Tanah Dulu Baru Tumbuh Subur. Ikuti Cara Wanita Ini.

Tanam kacang ni nampak aje senang tapi jika salah skill tak menjadi dan tak subur.

Nak tahu cara mudah untuk tanam pokok kacang tanah. Ikuti perkongsian ini.

CARA TANAM KACANG TANAH.

Beli kacang tanah dari kedai runcit.Saya beli RM3.Ambik 1/4 shj dari paket tu.Jgn mmbazir. Rendam kacang tanah dgn air paip selama 3 hari 3 mlm.

Rendam paras kacang shj. Jgn trlalu byk air. Tukar air selalu sbb air akn diserap.Slps 3 hari,kacang akan bercmbah spt dlm gmbar.Blh terus tanam dlm pasu atau polibeg.

Satu polibeg saiz 16 boleh tanam 3 biji kacang tanah.Guna tanah biasa shj campur segenggam kompos dan segenggam pasir halus. X prlu cocopeat atau sekam padi.

Jagaan paling mudah. Siram dua kali sehari dan bubuh baja organic seminggu sekali.

Slps dua bulan stgh ke 3 bulan, dah blh cabut pokok dan tuai hasilnya.Kalau nk dptkn byk isi,tunggu 4 bulan, baru tuai.

Selamat mencuba!

Sumber: Liyana Mohd Poad


Elak Anak Bersikap Buruk, Ibu Ayah Wajib Ajar Adab Baik Pada Mereka! Barulah Disenangi Orang Ramai

Bak kata pepatah, ‘melentur buluh biarlah dari rebungnya’. Sama juga dengan anak-anak, kalau mahukan yang terbaik dari mereka, kita sebagai ibu bapa lah yang perlu membentuk sejak dari mereka kecil lagi.

Lebih-lebih lagi dalam menjaga adab mereka. Selalunya kalau jumpa orang yang kurang dari segi adabnya atau lebih sinonim dengan kurang ajar pun kita dah tak suka, sanggup ke kita lihat anak yang kita kandung dan jaga menjadi begitu juga? Mintak jauh la nak oiii!!!

Jadi, kalau nak anak kita jauh dari segala benda negatif, masih belum terlambat untuk ibu bapa jadikan diri sendiri sebagai contoh untuk anak-anak dan terapkan beberapa adab untuk mereka ikuti dan aplikasikan dalam kehidupan mereka seperti yang dikongsikan oleh  Ahmad Farid dalam Hello Doktor ini.

Adab seorang anak yang ibu bapa wajib ajar!

#1. Adab meminta tolong dan berterima kasih

Ini adalah asas kepada jati diri seorang kanak-kanak yang beradab.

Ibu bapa perlu pastikan mereka sentiasa menggunakan perkataan ‘tolong’ apabila meminta sesuatu dan ‘terima kasih’ apabila menerima sesuatu daripada anda.

Tegaskan juga kepada mereka bahawa ini tidak termaktub antara dia dengan ibu bapa sahaja malahan juga kepada individu lain seperti adik-beradik, saudara-mara,rakan-rakan, guru ataupun pembantu rumah.

#2. Adab untuk tidak menyampuk

Pasti anda pernah melihat ibu bapa memarahi anak mereka kerana menyampuk ketika mereka sedang bercakap dengan individu lain bukan?

Ini kerana perbuatan menyampuk adalah biadab terutamanya dalam kalangan masyarakat kita.

Jadi, ajar anak anda awal-awal lagi untuk tidak menyampuk ketika anda atau sesiapapun sedang bercakap walaupun ia ada kaitan dengan mereka.

Jika terjadi, jangan marah mereka tetapi nasihatilah mereka dengan cara baik.

#3. Adab untuk tidak mengkritik dan mengejek individu lain

Siapa sahaja yang suka akan kritikan dan ejekan bukan? Jadi, anda perlu sentiasa ajar anak anda untuk tidak mengkritik atau mengejek individu lain terutamanya perkara yang melibatkan fizikal semula jadi mereka.

Tambahan itu, kita tinggal di bumi Malaysia yang hidup berbilang kaum. Jadi, sebarang kutukan berbaur rasis seperti warna kulit atau saiz mata perlu dilarang sama sekali.

Sebaliknya, ajar mereka untuk gemar memuji dan menghargai individu lain.

#4. Adab untuk berkongsi dengan anak lain

Sharing is caring. Sikap suka berkongsi adalah sesuatu yang sangat mulia. Bayangkan apabila anda melihat anak anda sanggup berkongsi permainan mereka bersama kanak-kanak yang kurang mampu.

Pasti ia akan membuat anda berasa syahdu bukan?

Seiring mereka membesar, sentiasa ajar anak anda untuk berkongsi apa yang mereka ada sama ada dalam bentuk wang ringgit, harta, idea atau tenaga bersama individu lain yang kurang bernasib baik.

#5. Adab ketika bercakap di telefon

Ketika menjawab panggilan telefon, kita perlu sentiasa beradap. Mulakan dengan sapaan seperti ‘helo’ atau ‘hi’ dengan nada yang baik dan kenalkan diri anda.

Jika sedang menelefon seseorang pula, kita tidak patut bertanya siapakah individu itu.

Paling penting, gunakan kata-kata yang sopan sahaja. Ini perlu diajar kepada anak anda daripada kecil lagi agar dia terbiasa dan terus melakukannya sehingga dewasa kelak.

#6. Adab ketika bermain di luar

Anda sebagai perlu menetapkan peraturan buat anak anda ketika bermain di luar agar mereka tidak bermain sehingga tidak ingat dunia.

Sebagai contoh, ajar mereka untuk membasuh kaki sebelum masuk ke rumah dan mandi setiap kali selepas bermain.

Selain itu, tetapkan waktu mereka boleh keluar bermain dengan pengawasan anda. Ini bukan sahaja akan mengajar anak anda untuk beradap, ia juga akan membentuk mereka agar berdisiplin dewasa kelak.

#7. Adab di meja makan

Bukan sahaja dari aspek perbuatan, seorang kanak-kanak juga perlu beradab ketika berada di meja makan.

Tanpa mengira siapa ada di meja makan atau jenis keraian yang sedang diraikan, anda perlu ajar mereka untuk sentiasa bersopan di meja makan.

Antara yang perlu diutamakan adalah untuk tidak bercakap semasa mulut penuh dengan makanan dan makan apabila semua sudah ada di meja makan terlebih dahulu.

Paling penting, ajar mereka untuk bercakap benda-benda baik sahaja ketika sedang makan.

Kesimpulannya, terdapat banyak lagi adab dengan ibu bapa serta individu lain yang anda perlu ajar kepada anak anda untuk memastikan mereka berjaya menjadi modal insan yang beradab, bersopan dan berguna kelak.

Apa yang paling penting, kekalkan semua sifat positif dan buangkan segala sikap negatif dalam diri mereka!

Selain itu, anda perlu jadi ibu bapa yang hebat kerana ibu bapa sebenarnya adalah role model yang diidolakan oleh setiap anak.


Bantu Keluarga Dengan Tebar Roti Canai. Kanak-kanak 7 Tahun Ni, Buat Ramai Rasa Kagum!

Melentur buluh biarlah dari rebungnya, begitulah kisahnya dalam keluarga ini apabila anak yang baru berusia 7 tahun sudah mahir menebar roti canai.

Bukan satu malah 50-60 keping roti canai ditebar setiap hari hasil daripada tunjuk ajar ibu dan ayahnya , Ruslin Meli, 45, dan Yuwita Shuib, 35, kira-kira tiga bulan lalu.

Kesungguhan dan kerajinan murid Tahun Satu Sekolah Kebangsaan (SK) Seri Tunjong, Kangar, Perlis, yang dikenali sebagai Yusra Asna Ruslin, dalam membantu keluarganya di gerai makan telah mendapat perhatian pelbagai pihak selepas tular di media sosial, baru-baru ini.

Memetik berita yang dilaporkan di Sinar Plus, kanak-kanak ini bukan sahaja rajin dan sanggup bangun seawal jam 4 pagi sepanjang cuti persekolahan yang lalu, tetapi kepandaian dan bakat dalam menebar roti canai itu adalah antara faktor utama murid ini tular.

Belajar Kerana Minat

Menurut Yusra Asna, dia belajar menebar roti canai daripada ibu bapanya, Ruslin Meli, 45, dan Yuwita Shuib, 35, kira-kira tiga bulan lalu.

Katanya, dia kini sudah mampu menebar antara 50 hingga 60 keping roti canai sehari.

“Saya memang minat tebar roti canai sebab selalu lihat ayah dan mak buat roti canai di kedai makan kami.

“Sebab itu saya belajar daripada mereka dan akhirnya mampu menebar puluhan roti canai sehari,” katanya yang memasang impian membuka restoran makanan apabila dewasa kelak.

Anak ketiga daripada empat beradik itu berkata, proses menebar roti canai agak sukar, tetapi lama-kelamaan ia menjadi mudah.

“Ia ada beberapa peringkat dalam proses menebar roti canai ini. Saya ikut satu persatu apa yang diajar oleh ayah dan ibu, akhirnya saya dapat buat,” ujarnya.

Video Tular, Gerai Semakin Dikunjungi Ramai

Sementara itu, bapanya, Ruslin berkata, Yusra Asna merupakan seorang anak perempuan yang suka belajar dan mudah faham dengan apa yang diajar.

“Di awal-awal dulu, banyak juga roti canai yang rosak, namun lama kelamaan Yusra Asna mampu menebar dengan sempurna,” jelasnya.

Kedai makan keluarga Yusra Asna dibuka seawal pukul 5.30 sehingga 11 pagi dan dikunjungi orang ramai lebih daripada biasa sejak Jumaat lalu selepas video Yusna Asna menebar roti canai dikongsi dalam Facebooknya tular.

Selain masyarakat setempat, guru sekolah dan rakan-rakan Yusra Asna juga tidak ketinggalan datang menikmati roti canai dan memberi sokongan kepada murid berkenaan.

Menteri Besar Perlis, Datuk Seri Azlan Man yang turut singgah di kedai makan tersebut bagi menikmati roti canai yang ditebar Yusra Asna berkata, Yusra Asna mampu menjadi usahawan yang berjaya dalam bidang makanan.

“Dengan pendedahan dalam dunia perniagaan oleh ibu bapanya sejak dari kecil lagi, saya yakin bahawa dia akan berjaya dalam bidang yang diminatinya itu,” katanya.

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Badan Rasa Segar Selepas Minun Air Rebusan. Wanita Ni Kongsi Amalan, Agar Ramai Dapat Manfaatnya!

Sepanjang hari berkerja  dan hingga lewat malam baru dapat tidur untuk merehatkan diri, boleh menjadi penyebab badan terasa sengal-sengal dan lesu tidak bermaya.

Berkongsi cara untuk mengembalikan kecergasan tubuh badan, Ziera berkongsi amalan yang dilakukan olehnya. Bolehlh dicuba kerana mudah sahaja penyediaannya malah kos puntidak mahal.

Ini perkongsiannya.

Kalau badan rasa lenguh, penat atau pada waktu tertentu, minum benda ni. Baca daripada internet dua tahun lepas, saya dah cuba beberapa kali. Kos dia tak sampai RM5 pun.

Alhamdulillah memang badan rasa segar sikit lepas tu (Kalau saya laaa). Bagus untuk perempuan atau kalau badan ada banyak angin.

Senang nak buat.

Ketuk serai, halia. Didihkan dengan halba, air tiga cawan. Sampai air tu tinggal lebih kurang satu cawan.

Masuk dalam cawan, campurkan asam jawa sikit.

Minum suam-suam sebelum tidur.
Menggigil juga nak habiskan secawan sebab rasa dia macam apa ntah. Tapi tabahkan hati sebab bangun pagi esoknya comfirm cantik

(Cantik handsome tu kan subjektif)


Kongsi Petua Kaum Cina Untuk Rawat Batuk Dan Demam, Begini Langkahnya!

Bawang putih memang cukup sinonim di kalangan orang Cina. Bawang putih yang kita tahu mengandungi bahan Allicin sangat bertindak baik untuk tubuh.

Tersenarai sebagai 10 makanan terbaik di dunia, bawang putih sebenarnya kaya dengan bermacam khasiat. Bahan allium (genus onion-garlic), yang ada pada bawang putih, dapat meningkatkan kekebalan tubuh dan menghalang kemasukkan sel kanser ke dalam tubuh.

Malah terdapat lebih daripada 12 kajian menunjukkan, bawang putih dapat menurunkan kadar kolestrol. Hasil penyelidikan juga membuktikan allicin yang terdapat di dalam bawang putih bertindak sebagai antibakteria dan kaya dengan pelbagai vitamin. Hebat kan?

Saya pernah terbaca seorang ibu yang mengamalkan petua dari seorang aunty cina, batuk dan demam yang dialami anaknya selama 3 minggu terus kebah dan berkurangan. Ni cara buat air rebusan bawang putih.

Bahan-bahan:
9 ulas bawang putih -tak perlu buang kulit
1 1/2 cawan air
5 biji gula batu

Berikut adalah cara-caranya. Mudah saja.

1. Rebus semua bahan hingga jadi suku cawan. Gunakan api yang paling perlahan.

2. Minum 3 kali sehari.

3. Minum semasa air rebusan ketika masih suam.

Petua ini sesuai diamalkan untuk orang dewasa dan kanak-kanak setahun ke atas. Tak salah mencuba kerana bahan yang digunakan begitu mudah didapati di rumah. Apapun, jangan sesekali abaikan pemeriksaan doktor sekiranya demam dan batuk berterusan.

Selamat mencuba!

Kredit: Muna Mansur


“Masa Ini Ramai Yang Gelak..” Rupanya Berkesan Balut Kereta Elak Banjir, Wanita Ini Kongsi Pengalaman, Bikin Netizen Kagum!

Siapa sangka, hujan yang tidak berhenti turun sejak 17 Disember lalu telah menyebabkan kejadian banjir di kawasan Lembah Klang. Ramai yang kehilangan tempat tinggal, harta benda musnah.

Dalam pada itu, sudah pastinya banyak kenderaan tidak dapat diselamatkan akibat ditenggelami air. Ketika ini pastinya ramai yang hiba setelah air surut sudah pastinya kenderaan rosak dan berlumpur.

Ekoran banjir yang melanda negara, tinjaun di socmedia mendapati beberapa tip telah dikongsi bagi membalut kereta ketika banjir. Cara berkenaan dikatakan dapat mengelak air memasuki kenderaan. Malah ada juga yang kata ia tidak praktikal.

Selanjutnya ikuti perkongsiannya.

Relevan balut plastik untuk lindungi kereta.

Menjawab persoalan netizen, wanita berkenaan menjelaskan bahawa penggunaan plastik itu amat membantu ketika banjir.

Pengalaman tahun 2013 rumah dinaiki air telah menjadi pengajaran kepada ahli keluarga.

Justeru, berbaloi apabila tahu 2014 hingga sekarang jika banjir melanda, harta benda keluarganya selamat.

Malah cara beliau ini membuatkan netizen kagum. Malah ada yang merancang berbuat demikian untuk persediaan banjir kelak.

Sumber:


“Sebelum Ini Mereka Normal…” -Ibu Ni Cekal Urus Empat Anak Daripada Lapan, Lumpuh Tiba-tiba!

Berat mata memandang berat lagi bahu yang memikulnya. Itulah situasi yang dapat digambarkan  bila melihat ujian yang dilalui oleh seorang ibu tunggal ini. Apatah lagi dengan kudratnya yang semakin lemah seiring usia yang semakin meningkat, pun begitu Rosanani Salleh tetap gagahkan juga menjaga empat orang anaknya yang lumpuh.

Memetik kisah keluarga ini yang dikongsikan BERNAMA, difahamkan keempat-empat anaknya bukan lumpuh sedari lahir namun keadaan itu berlaku secara tiba-tiba ketika anaknya meningkat dewasa.

Difahamkan juga ibu tunggal berusia 62 tahun itu cekal menguruskan anak keduanya, Mohd Amerizam Razali, 42; anak kelima Mohd Marsudi, 36; dan anak keenam Mohd Aismuddin, 33; yang memerlukan penjagaan rapi.

Anak sulungnya Rozanariah, 43, yang turut menghidap penyakit sama tinggal berasingan memandangkan sudah berkahwin dan dijaga suami serta tujuh anaknya yang berumur antara 20 hingga lima tahun.

Tiada Simptom Jelas

Rosanani yang bekerja sebagai penjual lemang berkata, dia tidak menyangka akan ditimpa nasib sedemikian memandangkan keempat-empat anaknya itu secara tiba-tiba diserang penyakit saraf ketika berusia antara 20-an hingga 30-an.

“Sebelum ini mereka normal dan menjalani kehidupan seperti biasa. Masing-masing sudah bekerja, namun tiba-tiba sakit. Tiada simptom jelas.

“Malah ada daripada mereka tiba-tiba bangun tidur tidak boleh berjalan dan lama-kelamaan lumpuh seluruh badan,” katanya ketika ditemui Bernama di kediamannya di Kampung Teluk Kalung, di sini.

Episod duka keluarga Rosanani bermula apabila arwah suaminya, Razali Othman yang meninggal dunia pada 2009 turut menghidap penyakit saraf semasa berusia 20-an.

Beli Lampin & Ubat Setiap Bulan

Rosanani berkata, dengan pendapatan menjual lemang hanya sekitar RM1,000 sebulan menyebabkan dia agak tertekan kerana pengurusan dan pengubatan anaknya yang kurang upaya itu memerlukan belanja tinggi.

“Mereka semua dapat bantuan daripada Jabatan Kebajikan Masyarakat (JKM) sebanyak RM200 seorang, namun jumlah itu tidak cukup memandangkan kos membeli lampin pakai buang dan ubat-ubatan sahaja melebihi RM1,000.

“Mak cik pun tidak dapat jual lemang dengan lebih banyak kerana hanya sekitar 11 pagi baru mak cik boleh ke gerai untuk persiapan membakar lemang dan berniaga. Pada sebelah pagi, mak cik perlu uruskan anak terlebih dahulu,” katanya sambil memberitahu pergerakan anaknya itu bergantung sepenuhnya kepada penggunaan kerusi roda.

Menurutnya, empat empat anaknya yang lain hanya bekerja biasa dengan pendapatan tidak seberapa dan tidak dapat banyak membantunya.

Katanya, walaupun pakar perubatan di hospital memberitahu anaknya itu tiada harapan untuk sembuh, dia sentiasa berdoa semoga satu hari nanti mereka dapat berjalan dan menguruskan diri sendiri.

“Siang malam mak cik berdoa semoga sekurang-kurangnya mereka boleh berjalan. Mak cik sangat risau kalau mak cik sudah tiada nanti siapa akan menjaga mereka.

“Mak cik sudah biasa ‘memekakkan’ telinga menghadapi pelbagai tohmahan masyarakat sekeliling mengenai nasib keluarga kami ini,” katanya sambil menahan sebak.

Sumber : BERNAMA


Kepintaran Anak Bukan Diwarisi Semata Tapi Persekitaran Yang Kondusif. Take Note Semua!

Ramai ibu bapa inginkan anak yang pintar yang cemerlang akademik.

Malah ada yang mengaitkan kepintaran anak diwarisi ibu.

Menurut perkongsian Noor Afidah Abu Bakar, kepintaran anak berkaitan dengan persekitaran yang sempurna di rumah.

Tahun lalu sebelum menularnya wabak COVID-19, telah terlebih dahulu tular sebuah kajian yang mengatakan kepintaran seorang anak diwarisi daripada ibunya. Maka terujalah para ibu dengan kajian tersebut dan masing-masing tidak melepaskan peluang berkongsi atau ‘tag’ suami masing-masing pada berita tersebut, termasuklah saya sendiri.

Walaupun berita tersebut ada kebenarannya namun ia tidaklah melaporkan 100% hasil kajian yang telah dilakukan. Kepintaran tidaklah semudah itu untuk diwarisi atau diperturunkan daripada seorang ibu kepada seorang anak.

Jika seorang anak dibesarkan di dalam rumah yang KAYA persekitarannya, maka kepintaran ini lebih mudah dikembangkan.

Kaya yang dimaksudkan di sini bukanlah kaya harta, tetapi rumah tersebut mempunyai ibubapa yang kaya dengan sikap yang positif terhadap proses pembelajaran.

Anak-anak di dalam rumah pula kaya dengan pendedahan kepada buku, kaya dengan perbincangan dan perbualan tentang idea, kaya dengan pengalaman dan penerokaan termasuklah di pelbagai persekitaran di luar rumah.
Anak yang dibesarkan dalam persekitaran yang kaya ini didapati lebih pintar dalam penyelesaian masalah dan mempunyai tahap perkembangan mental yang lebih baik.

Anak-anak yang dibesarkan dalam rumah yang MISKIN dengan perbualan dan perbincangan, miskin dengan bahan bacaan, miskin dengan pengalaman dan penerokaan, dan ibubapa pula tidak berminat untuk mempelajari perkara baru, maka perkembangan mental anak menjadi agak terbatas.

FAKTOR GENETIK (keturunan) memainkan 40-50% peranan dalam penentuan kepintaran.*

Peranan yang besar juga dimainkan oleh PERSEKITARAN di mana anak-anak dibesarkan dan GAYA KEIBUBAPAAN untuk membesarkan dan mendidik anak.
Kepintaran juga ditentukan oleh STIMULASI yang diterima anak dan juga PEMBAWAAN anak.

Adakah AYAH tidak menyumbang kepada kepintaran anak?
Oh! tidak.

Untuk menyelesaikan masalah, baik masalah pembelajaran atau pun masalah kehidupan, EMOSI dan GERAK HATI (INTUISI) juga memainkan peranan yang sangat penting bagi memudahkan proses penyelesaian masalah tersebut.

Kepintaran berkait rapat dengan fungsi pemikiran yang rasional.
Menurut kajian juga, fungsi pemikiran yang rasional ini banyak dipengaruhi oleh sumbangan yang dilakukan oleh ayah dalam proses pembesaran dan pertumbuhan seorang anak.
Ayah juga memainkan peranan yang sangat besar dalam perkembangan keupayaan mental anak, oleh itu ayah juga perlu hadir dalam hidup anak untuk memberi SOKONGAN EMOSI kepada anak agar keupayaan mental anak dapat berkembang dengan baik.

Ayah dan ibu, kedua-duanya sama penting.

Begitulah.

اَللّهُمَّ اغْفِرْلِيْ وَلِوَالِدَيَّ وَارْحَمْهُمَاكَمَارَبَّيَانِيْ صَغِيْرَا

” Ya Allah! ampunilah dosaku dan dosa kedua ibu bapaku. Kasihanilah kedua-duanya sebagaimana mereka mengasihaniku semasa kecil”

Sumber: Noor Afidah Abu Bakar, Parent Connect Consultancy


“Wajah Mix Daddy & Mommy. Comelnya Fatima.” Akhirnya! Fazura & Fattah Kongsi Gambar Anak

Penantian peminat untuk melihat wajah anak pasangan sama cantik sama padan ini akhirnya tercapai.

Selepas dua bulan menyambut bkelahiran bayi sulung mereka, buat kali pertamanya, pasangan ini berkongsi wajah puteri tersayang, Nur Fatima Aisya kepada peminat sempena Tahun Baru 2021.

Gambar mereka sekeluarga dimuat naik menerusi laman instagram Fattah Amin dan juga Fazura.

Dalam perkongsian tersebut, Fatima cukup comel yang didukung Fazura, lebih-lebih lagi dalam persalinan gaun berenda rona putih, sedondon mereka sekeluarga.

Menerusi kapsyen gambar tersebut, pasangan ini mengucapkan selamat tahun baru buat semua.

“Selamat Tahun Baharu 2021. Salam Sayang. Fattah, Fazura dan Fatima,” kata pasangan itu.

Rata-rata warganet teruja dan memuji akan kecomelan Fatima di samping ibu dan ayahnya.

Pada 2 Oktober lalu, Fazura selamat melahirkan bayi perempuan selepas tiga tahun mendirikan rumah tangga bersama Fattah.

Pasangan enggan mendedahkan wajah penuh bayi mereka sebelum ini.


Pasangan Ni Catat Sejarah Pengantin Pertama Akad Nikah Secara ‘Online’. Selamat Bergelar Suami Isteri Dengan Sekali Lafaz!

Pertama kali dalam sejarah negara, apabila majlis pernikahan dilaksanakan secara online.

Itulah situasi yang dikongsikan semalam bila mana Jabatan Agama Islam Wilayah Persekutuan (JAWI) melaksanakan Majlis Akad Nikah satu pasangan pengantin secara atas talian (online), ekoran kekangan pergerakan akibat wabak COVID-19.

Majlis pernikahan pertama secara online melalui sidang video itu membabitkan pasangan pengantin, Muhammad Don Haadi Don Putra, 29, dan Nahdatul Aishah Mohd Sharif, 29, disempurnakan dalam sekali lafaz.
Majlis diadakan di rumah pengantin perempuan di Bandar Baru Wangsa Maju, Setapak, manakala pengantin lelaki pula berada di Setiawangsa pada jam 10.10 pagi tadi. Menariknya, majlis itu hanya mengambil masa 15 minit sahaja.

Bapa pengantin perempuan, Mohd Sharif Khamis menjadi wali pernikahan dengan kehadiran saksi.

Majlis bersejarah yang turut disiarkan menerusi Facebook Live Berita AlHijrah itu disaksikan Menteri di Jabatan Perdana Menteri (Hal Ehwal Agama), Senator Datuk Dr Zulkifli Mohamad Al-Bakri dan Pengarah JAWI, Mohd Ajib Ismail.

Majlis nikah online itu selaras dengan ketetapan terbaru JAWI pada 17 April lalu yang memberi kelonggaran kepada pasangan yang memperolehi Kebenaran Berkahwin daripada JAWI untuk melaksanakan akad nikah secara sidang video (video conference) berdasarkan garis panduan dan borang permohonan ditetapkan.

Antara negara melaksanakan nikah online ekoran penularan wabak COVID-19 adalah Emeriyah Arab Bersatu (UAE). Kerajaan menguatkuasakan Perintah Kawalan Pergerakan (PKP) sejak 18 Mac lalu hingga 28 April depan bagi mengekang penularan COVID-19 di negara ini.


“Suami Jangan Kedekut Dengan Ibu Dan Isteri.” Rupanya Ini Punca Rezeki Terbuka Luas Buat Siti Sarah Dan Shuib.

Tentu kita terfikir kenapa hujung bulan je duit kita macam tak cukup? Nak menyimpan setiap bulan mesti tak berkesempatan. Mesti ada sebabnya kan. Bagi beragama Islam, kita tentunya diajar mengenai amalan yang baik agar rezeki tidak putus dan dilimpahkan rezeki.

Selain amalan zikir, solat dhuha yang diamalkan oleh Rasulullah, sebenarnya, terdapat beberapa perkara yang kita kena tahu termasuk tidak berkira dan membahagiakan isteri, ibu bapa dan mertua.

Begitulah juga yang dilakukan oleh pasangan selebriti ini, selain berlakon dan menyanyi, mereka sudah bergelar usahawan berjaya dalam perniagaannya.

Melalui instagram milik Siti Sarah, beliau berkongsi tip menjemput rezeki. Namun, katanya lagi, sempat berpesan bahawa jangan pula isteri ambil kesempatan atas kebaikkan suami.

Ikuti perkongsiannya.

“Syukur Alhamdulillah Allah meletakkan kami sekeluarga dikedudukan yg tak pernah kami duga Alhamdulillah… antara tips buat suami isteri supaya murah rezeki adalah .. suami kene bayak bersedekah, terutamanya jangan kedekut dengan ibu!!! Ibu yg melahirkan awak .. kalau bagi sejuta sebulan pon belom cukup untuk bayar balik sewa yg awak pernah duduk dalam perut ibu.”

“Jangan kedekut dengan isteri .. isteri pun antara pintu rezeki terbuka luas.. tapi isteri pon jangan lah ambil kesempatan pada suami .. isteri pun kena saling memahami dan jangan ambil kesempatan serta tahu kemampuan.”

“Kata orang, the art of give and take. Saling memahami dan berkongsi. Ada seringgit kita belanja seringgit sama2 ada sen 10 kita fikirkan macam mana nak gandakan sama2. isteri tak boleh derhaka dengan ibu mertua.. tampa ibu mertua awak tak boleh kenal suami awak. Janganlah kerana sikap buruk isteri pada ibu mertua Allah murka pada sebuah keluarga itu.. tag your husband and pls tag your wife”

Benar apa yang diperkatakan oleh Siti Sarah, apabila sudah berkeluarga, jangan terlalu berkira dengan isteri, keluarga dan mertua. Berbuat baik itu, tanpa  kita duga akan datang rezeki dari pelbagai sudut sama ada kekayaan duit, kebahagiaan dan kesihatan yang baik.

Moga perkongsian selebriti ini menjadi salah satu pencetus untuk kita menjemput rezeki dalam kehidupan kita.


Pilih Anak Lahir Sama Tarikh Perkahwinan, Jamal Abdillah Buntu Pilih Nama “Ada 100 Nama Dalam Senarai..”

Sebelum ini, penyanyi pop terkenal, Datuk Jamal Abdillah pernah membuat perkongsian di sosial media yang membuka peluang kepada orang ramai sama-sama mencadangkan nama sesuai untuk anggota baharu dalam keluarganya yang bakal tiba tidak lama lagi.

Rentetan daripada itu, Jamal akui kini beliau sedang dilema dalam mencari nama yang sesuai untuk cahaya mata keenamnya.

Memetik laporan BH Online, Jamal memaklumkan bahawa telah menyenaraikan 100 nama yang bersesuaian untuk anak perempuan yang bakal dilahirkan pada April depan.

“Saya masih belum jumpa nama yang menarik minat saya. Kalau nama panjang sangat, tidak berapa sesuai pula. Saya mahu nama anak itu sedap untuk dipanggil.

“Bagaimanapun, nama dipilih mesti membawa makna yang baik. Selain itu, nama Yamani mesti dikekalkan,” jelasnya.

Sehubungan itu, pelantun lagu Gadis Melayu itu dan isterinya akui belum membuat keputusan untuk meletakkan nama anak mereka sehingga kini.

Malah, Jamal juga berharap pemilihan nama dapat selesai sebelum tarikh kelahiran yang tinggal 16 hari sahaja lagi.

“Kami masih buat perbandingan nama yang sudah disenarai dan yang dicadangkan peminat.

“Semestinya kami mahu nama yang membawa makna baik dan sedap disebut. Kalau boleh, saya mahu dapatkan nama untuk anak keempat ini sebelum 1 April depan.

“Saya dan isteri pilih tarikh kelahiran anak keempat ini pada 1 April depan kerana sama dengan tarikh perkahwinan kami,” kongsinya.

Sekadar info, Jamal telah berkahwin dengan Zai Izzati pada 1 April 2017.

Hasil perkahwinan tersebut, mereka dikurniakan tiga cahaya mata iaitu Nur Azura Yamani, 3, El Isaac Yamani, 2 dan Iskandar Rayyan Yamani, 1.

Dalam pada itu, Jamal juga memiliki dua orang anak lelaki menerusi perkahwinan pertama dan kedua iaitu Osama Yamani,22 dan Ahmad Zaki Yamani, 17.

Sumber: BH Online


Petua Mudah Nak Bibir ‘Pinky’ Hanya Guna 3 Bahan Dapur Je, Baru Kekal Cantik Dihadapan Suami.

Semua wanita ingin tampil cantik. Biarpun sudah beranak pinak, tetapi mak-mak ni tetap kena jaga penampilan di hadapan suami. Jangan nak keluar rumah baru je nak kelihatan cantik. Tapi di rumah bak ‘hantu Kak Limah.!”.

Jangan begitu kak! Biarpun sudah berusia penampilan tetap kena jaga. Pastikan sedap mata memandang bila bersama suami di rumah.

Tapi ini tidak bermakna duduk di rumah kena bersolek 24 jam! Salah tu, tapi kena kelihatan kemas dan cantik secara natural.

Cantik bukan sahaja pada wajah aje tapi pada bibir juga. Bayangkan setiap hari suami lihat kusam je bibir, siap dengan berkuping pula. Makan hati suami. Memang suami akan terima isteri seadanya tapi tak salah untuk kita kekal cantik dihadapan suami.

Jadi nak bibir merah bak delima atau nampak ‘pinky’, boleh cuba pertua yang dikongsi oleh Fahaniza Bakri menerusi facebook miliknya.

Hanya menggunakan 3 bahan aje. Semua ada di rak dapur anda. Tak perlu berhabis wang ringgit dengan banyak. tapi kena lah konsisten lakukannya, barulah nampak hasilnya.

Berikut perkongsiannya.

Bibir dah kusam kan, yelah segala mak nenek lipstik kita dah letak ni.Kadang jadi gelap nampak lesu je bibir tu.

Tambah pulak sekarang ni musim panas, kurang minum air. Dah jadi kuping kering bibir tu. Kesian bibir, sampai bertambah luka nanti.

Meh Kak Niza ajar buat lips scrub. Mudah sangat guna 3 bahan je.

Bahan yang mudah dapat kat dapur korang je ni.

Paling penting korang kena rajin la scrub baru bertambah suwit nanti.

Bahan-bahan:

-Minyak zaitun (boleh diganti dengan madu atau minyak kelapa dara)
-Serbuk kayu manis
-Gula
-Bekas

Cara penyediaan:

Selamat mencuba!

Sumber: Fahaniza Bakri


Ni Cara Suami Paling Simple Nak Mudahkan Urusan Isteri Di Rumah. Sila Buat!

Kita sering mendengar peribahasa Melayu ada menyebut; berat sama dipikul, ringan sama dijinjing yang memberi maksud bila saling tolong menolong semua kerja akan menjadi mudah dan senang dilakukan.

Begitu juga halnya bila suami kalau membantu isteri dalam urusan mengurus rumahtangga, kalau tak banyak kerja suami boleh dibuat, sedikit pun jadi dan sebenarnya amat dihargai oleh isteri.

Bahkan melalui perkongsian daripada seorang suami ini boleh dijadikan panduan mengenai tugas bagaimana yang en suami boleh lakukan dengan cara yang paling mudah.

Nak tahu lanjut, ini perkongsiannya.

Saya ringkas seringkas-ringkasnya cara nak bantu dan mudahkan urusan isteri untuk para suami buat.

1. Kalau tak nak basuh semua pinggan, basuh pinggan sendiri sahaja.

2. Kalau tak nak masak semua lauk, tolong masak nasi sahaja.

3. Kalau tak nak kemas meja sebelum makan, tolong susunkan pinggan dan lain-lain sebelum makan.

4. Kalau tak boleh tolong basuh baju, tolong letakkan pakaian sendiri dalam bakul baju kotor.

5. Kalau tak nak basuh tandas, bersihkan sepenuhnya selepas guna.

6. Kalau tak mampu nak lipat semua baju seluar, jangan sepahkan bila ambil pakaian sendiri.

7. Kalau tak nak mop semua lantai, jangan kotorkan atau lap terus bila tertumpahkan apa-apa.

8. Kalau tak rasa nak kemas satu rumah, jangan sepahkan ruang tamu.

9. Kalau rasa diri tak romantik, janganlah garang sangat.

10. Kalau nak yakinkan isteri yang anda tak curang, jangan kunci telefon.

11. Kalau tak sabar nak jaga anak, jangan marahkan isteri apabila dia marah anak. Itu adalah perkara yang normal dalam mendidik anak.

12. Kalau perlukan masa peribadi sendiri, beri juga masa peribadi untuk isteri.

Ringkas bukan? Ini benda yang paling minimum dan sangat mudah. Jika anda buat ini, saya pasti ramai isteri yang akan lebih tenang. Saya bukan cadangkan para suami buat semua benda ini sahaja, tetapi ini untuk yang baru nak bermula atau selama ini tertanya-tanya “apa lagi yang isteri aku nak?”

Semoga dapat membantu.


Kena Pantang Makan Laksa Sampai Setahun. Betul Ke? Saintis Ni Jelaskan Faktanya!

Kita sering dengar ketika berpantang selama 44 hari, ada beberapa jenis makanan tidak boleh diambil untuk mengelakkan kembung perut dan demi menjaga kesihatan dalaman ibu yang bersalin. Pun begitu, kita juga sering dengar ada satu makanan ini tidak boleh dimakan sehingga setahun lamanya. Jika diambil sebelum tempoh itu, ibu tadi akan merasakan tidak selesa dan sakit badan. Apakah menu itu?

Ya, laksa. Namun apakah sebabnya hingga begitu lama perlu berpantang makan laksa hingga bertahun lamanya? Dan adakah ianya benar atau sekadar amalan orang dulu-dulu. Oleh itu, jom kita dengar pandangan daripada saintis ini yang terpanggil untuk mengetahui kenapa wujudnya pantang laksa ini. Jom semak perkongsiannya dan semoga bermanfaat.

BETUL KE KENA PANTANG LAKSA SETAHUN LEPAS BERSALIN?

Saya tidak pernah tahu laksa kena pantang setahun sehinggalah saya membuka akaun media sosial. Sebagai seorang ahli akademik, saya ingin tahu, kenapakah wujudnya budaya pantang laksa setahun. Kenapa kebanyakan orang makan laksa ketika dalam pantang tidak ada masalah, tetapi sesekali saya terbaca komen ada yang makan laksa selepas bersalin rasa sakit macam hendak mati.

Mari kita lihat ‘the chemistry of laksa’.

1. Mee laksa.

Mee laksa dihasilkan dari tepung beras putih yang mengandungi kandungan kanji. Di dalam beras putih terdapat sehingga 78% kanji. Terdapat dua jenis kanji iaitu amylose dan amylopectin. Di dalam beras terdapat sekitar 0-30% amylose dan selebihnya adalah amylopectin.

Amylose adalah sejenis kanji (starch) yang tidak mudah dihadam. Amylose merupakan polimer yang terdiri dari 500-2000 unit glukosa yang dihubungi oleh ikatan glikosidik alfa (1–>4) secara linear. Ini menjadikan ia lebih kompak, lurus dan berbentuk helix.

Amylopectin juga merupakan sejenis polimer glukosa yang dihubungkan dengan ikatan glikosida alfa (1–>4). Berbeza dengan amylose, amylopectin mengandungi sekitar 5-15% ranting yang membentukan ikatan glikosida alfa (1–>6) bagi setiap 20-25 unit glukosa selain ikatan glikosidik alfa (1–>4). Ini menjadikan ia bersaiz besar.

Walaupun secara teori amylopectin kelihatan lebih sukar dihadam kerana saiznya yang besar, tetapi oleh kerana terdapat banyak ranting ia menyebabkan lebih banyak ruang untuk tindakbalas enzim berbanding amylose. Makanan yang mengandungi amylopectin yang tinggi mengandungi indeks glisemik lebih tinggi berbanding makanan yang mengandungi kandungan amylose yang lebih tinggi.

Dalam pembuatan mee, bahan yang mengandungi tinggi kandungan amylose memberikan tekstur licin dan berlekit. Pemanasan akan menyebabkan berlaku proses pengelatinan.

Seseorang boleh rasa ketidakhadaman dan kembung disebabkan oleh kanji amylose. Apabila kanji tidak dicerna dengan sempurna apabila sampai di usus kecil, bakteria di dalam usus akan mengambil tugas ini dan menukarkan kanji tidak tercerna ini kepada gas metana dan hidrogen. Jadi, sesetengah orang akan berasa kembung dan ketidakhadaman.

Seperti yang saya jelaskan dalam artikel lepas, masalah ini boleh dikurangkan dengan mengunyah makanan sehingga hancur, makan perlahan-lahan dan minum air dengan banyak.

Maksudnya jika seseorang yang tidak boleh makan laksa, bukan hanya ketika dalam pantang atau dalam tempoh setahun selepas beranak. Saya ada kawan yang tidak berapa toleran dengan beras putih. Tetapi dia tidak toleran sepanjang masa, bukan masa lepas beranak saja. Orang yang tidak boleh makan laksa akan mengalami ketidakhadaman sepanjang masa, dan akan mengalami ketidakhadaman akan memakan sebarang makanan yang mengandungi amylose. Maksudnya, beras putih pun tak boleh!

Jadi petua pantang laksa selepas pantang TIDAK TERPAKAI kepada semua orang.

2. Ikan
Selalu ikan yang selalu kita gunakan dalam pembuatan kuah laksa kedah atau laksa pulau pinang adalah ikan selayang/sardine atau ikan kembung. Kedua-dua jenis ikan ini mengandungi protein, omega 3 dan 6, kalsium dan nutrisi yang lain.

Alahan kepada makanan boleh disebabkan oleh histamine. Histamine ini boleh berpunca dari:

a) Badan kita sebagai tindak balas kepada makanan tertentu

Pengeluaran histamine berlebihan oleh badan sebagai tindakbalas kepada makanan tertentu. Antara reaksi alahan adalah selesema, hidung tersumbat, gegata, dan lain-lain. Adakah wujud kumpulan makanan tertentu yang mencetuskan penghasilan histamine berlebihan? Ia sebenarnya bersifat individu dan tidak sama antara satu sama lain. Kita hanya akan tahu setelah kita mengambil makanan tersebut. Jadi, jika anda tiada alahan pada makanan tertentu sebelum bersalin, anda juga tidak akan ada alahan selepas bersalin melainkan untuk individu yang telah disahkan doktor menghadapi masalah tertentu.

b) Pencemaran histamine dalam makanan laut.

Histamine atau scrombotoxin adalah sejenis toksin yang banyak dihasilkan oleh ikan dari keluarga Scombridae dan Scomberesocidae sebaik saja mereka mati. Antara ikan dalam keluarga ini adalah kembung (Rastrelliger kanagurta) dan keluarga ikan tuna. Dengan adanya kaedah penyejukan beku yang efisien, masalah ini sangat jarang berlaku. Pencemaran histamine berlaku apabila kandungan histamine melebihi paras selamat. Bagaimana untuk elakkan hal ini berlaku? Beli ikan segar dan pastikan cold chain terjaga!

Jika anda memang ada alahan, ia ada sepanjang masa bukan hanya ketika selepas beranak.

3. Bunga kantan dan daun kesum

Daun kesum (Persicaria odorata) dari keluarga Polygonaceae mesti ada dalam laksa. Mana sedap kalau tidak ada daun kesum. Daun kesum mengandungi sebatian kimia (Z)-3-hexenal, (Z)-3-hexenol, decanal, undecanal, dan dodecanal yang memberikan aroma daun kesum yang kita kenali.

Bunga kantan (Etlingera elatior) dari keluarga Zingiberacea sering digunakan sebagai perasa dalam laksa. Bunga kantan mengandungi sebatian kimia yang memberikan bau wangi seperti myrcene dan 1,1,-dodecanediol.

Sekalipun anda mengalami ketidakhadaman dari pengambilan bunga kantan dan daun kesum sebelum beranak. Anda tidak akan kembung, ketidakhadaman, sejuk mengigil dan lain-lain kalau anda tidak menelan daun kesum dan bunga kantan.

Kesimpulannya, jika anda boleh makan sebelum beranak, maka anda pun boleh makan selepas beranak.

KLIK LINK UNTUK ILUSTRASI PENUH DAN SENARAI RUJUKAN.

PS Saya tidak tahu kenapa saya tulis laksa. Saya sebenarnya bukan peminat sebarang jenis mee. Saya makan nasi putih saja. Tapi kalau orang jamu saya makan saja.


“Tunai Permintaan Ibu…”-Ling Kok Ong & Hamsiah, Dua Beradik Dipertemukan Setelah Terpisah 50 Tahun!

Ibu mana tidak sedih apabila terpaksa berpisah dengan anaknya untuk dipelihara oleh keluarga angkat. Pasti ada rasa rindu bertandang di hati apatah lagi andai terpisah dek jarak dan waktu hingga 50 tahun lamanya.

Sungguh ia bukanlah suatu tempuh yang singkat bagi seorang ibu menanggung rasa rindu pada anak yang pernah dikandungnya selama 9 bulan 10 hari.  Begitu juga buat adik beradik yang lain, pasti suatu hari berharap dapat dipertemukan semula di dalam sebuah keluarga yang lengkap.

Ini seperti mana kisah seorang abang berbangsa Cina telah berjaya menjejaki adik perempuannya yang dijaga oleh keluarga angkat berbangsa Melayu. Adik beradik ini terpisah sejak lebih 50 tahun lalu.

Memetik laporan berita Sinar Harian, pertemuan istimewa antara Ling Kok Ong, 66 yang ditemani isterinya, Josephine Ng, 62, dan Hamsiah Mohamad, 58, berlaku di kedai makan yang diusahakan Hamsiah di Taman Tasek, Bukit Payong, di sini kira-kira jam 10 pagi.

Menurut Josephine, usaha mencari adik iparnya itu dilakukan bagi mengeratkan semula hubungan antara mereka yang terpisah sejak Hamsiah dilahirkan.

“Walaupun terpisah, kami semua sentiasa mengingati Hamsiah lebih-lebih lagi ibunya. Ibu Hamsiah ada menyebut teringin sangat bertemu dia sebelum menutup mata.

“Sebab itulah saya dan suami datang dari Singapura ke Terengganu untuk menjejakinya,” katanya ketika ditemui pemberita di sini pada Ahad.

Pertemuan itu diaturkan Setiausaha Kehormat Persatuan Sejarah Malaysia Kawasan Dungun, Wan Mohd Rosli Wan Ngah.

Difahamkan, Hamsiah yang merupakan anak keenam daripada tujuh beradik diserahkan kepada pasangan suami isteri Melayu ketika dilahirkan untuk dijadikan anak angkat memandangkan pasangan itu masih belum dikurniakan anak ketika mereka tinggal di Bukit Besi, Dungun.

Mengimbau usaha menjejaki Hamsiah, Josephine berkata, dia dan suami telah ke Bukit Besi dua minggu lalu (17 Ogos) namun hampa kerana diberitahu keluarga angkat Hamsiah sudah berpindah dan bapa angkatnya pula sudah meninggal dunia.

Katanya, mujurlah mereka berdua bertemu Wan Mohd Rosli yang turut meminta bantuan Ahli Persatuan Sejarah Malaysia Kawasan Dungun untuk menjejaki keluarga itu kerana ada dalam kalangan ahlinya mengenali anak saudara Hamsiah.

“Daripada perantaraan anak saudara Hamsiah, kami dibawa ke Bukit Payong, Kuala Terengganu untuk bertemu dia hari ini (Ahad),” katanya yang akan kembali semula untuk membawa bersama ibu mereka bertemu Hamsiah.

Tunai Permintaan Ibu

Sementara itu, Kok Ong yang merupakan anak ketiga daripada tujuh beradik berkata, dia amat bersyukur dan gembira kerana akhirnya dapat bertemu dengan adiknya itu.

“Saya gembira dan bersyukur kerana dapat menunaikan permintaan ibu kami untuk menjejaki Hamsiah di Malaysia.

“Sudah lama kami berharap untuk bertemu dia dan kali ini harapan itu menjadi kenyataan,” katanya.

Berkongsi perasaan gembira, Hamsiah berkata, dia tidak menyangka akhirnya dapat bertemu dengan adik-beradik kandungnya yang terpisah sejak kecil.

Dia mengetahui dirinya merupakan anak angkat ketika berusia 15 tahun.

“Walaupun selama ini saya dijaga keluarga angkat, mereka melayani saya sama seperti adik-beradik yang lain. Saya membesar dan dijaga dengan baik.

“Saya bersyukur kerana akhirnya ditemukan kembali dengan adik beradik kandung. Bersyukur sangat kerana saya memiliki keluarga yang besar,” ujarnya yang mempunyai dua anak.

Sumber : Sinar Harian


“Hampir 20 Tahun Allah Berikan Latihan Untuk Kami Sekeluarga.” Ini Kisahnya Dikongsikan!

Benarlah, berat mata memandang berat lagi bahu yang memilikulnya. Inilah dugaan hidup yang dilalui keluarga ini apabila dianugerahkan anak syurga, yang kini telah pun berusia hampir 20 tahun.

Ikuti kisah keluarga ini, semoga dapat menjadikan kita lebih sabar dan cekal dalam mendepani ujian hidup berkeluarga.

Cabarannya terasa sangat berbeza dalam kembara kami kali ini.

Dia bukanlah bayi, mahupun kanak-kanak, malah bukan lagi anak remaja. Balqis kini sudah di usia dewasa.Tubuhnya membesar selari dengan usia. Namun, kemampuannya tidak sama.

Balqis memerlukan bantuan kami sepenuhnya untuk uruskan dirinya.Kami akur, dia tidaklah membesar di hadapan kami sekelip mata.
Hampir 20 tahun, memakan masa.Hampir 20 tahun Allah berikan latihan untuk kami sekeluarga.

Sedikit demi sedikit perubahan kami lihat dengan hati dan mata. Dari tidak sedar, menjadi pemerhati.

Dari tidak mampu duduk tegak, sudah boleh duduk bersandar.

Dari sepi tidak bersuara, sudah bising dengan bunyian dan perkataan tertentunya.

Dari dijangka terbaring sahaja, sudah ligat tangan mahu menyalam dan menegur semua yang dia jumpa.Subhanallah.

Banyak sungguh perubahannya kesan diserang sawan ketika 6 bulan usia.

Cuma, semakin dewasa semakin besar jugalah cabarannya. Tubuhnya, ragamnya dan juga mood turun naiknya.

Sepanjang kembara kami kali ini, ragamnya sangat mencabar buat kami dan juga adik-adiknya.

“I used to feel bad for Kakak, but this trip…I was like Arrrrggghhh why do you have to make it so difficult, Kakak!” Luahan hati si adiknya ini ketika sesi bulatan keluarga diadakan pada malam terakhir kami di Pulau Redang. Ia luahan ikhlas sekadar mahu lepaskan dari dada yang dipendam.

Masing-masing tunduk memandang ke pasir. Naufal tidak sedikitpun menaikkan kepalanya. Menitis-nitis airmatanya.

Nadiyah dari awal sudah tulus dengan perasaannya, tidak disimpan rasa mahupun airmata. Nafis mengesat-ngesat mata dengan bajunya, tidak mampu bersuara.

Sungguh, anak-anak terasa lelah dengan kerenah kakak mereka, kali ini. Berbeza dari kembara sebelumnya.

Serba tidak kena. Serba mendesak dan merenggek. Serba kelam kabut dibuatnya.

Urusan yang sepatutnya mudah, menjadi amat payah dan memakan masa. Tenaganya kuat sekali mengalahkan kami yang semakin tua.

Pulau yang di kelilingi pasir, perlukan tenaga untuk menarik kerusi rodanya. Tolak di atas pasir, tidak akan bergerak. Maka, terpaksa ditarik secara mengundur Balqis di atas kerusi rodanya. Lelah si tua bergerak ke sana sini.

Waktu tidurnya pula sangat mencabar dalam chalet yang kami maklum, serba sederhana. Dia terlalu biasa punya ruang tidur sendiri yang sunyi penuh privasi. Tiada gangguan buka tutup pintu dari sesiapa kerana dia punya bilik dan katil khasnya yang tersendiri. Tidurnya sangat payah sepanjang di Pulau Redang. Lalu, dikacau, dicekau, dipunggah segala isi dalam chalet kami.

Menyiapkannya juga sangat melelahkan. Perlu dikendung tubuhnya yang besar dan panjang melewati ruang pintu chalet yang rendah dan sempat.

Trip snorkling, Balqis mengamuk di hadapan semua penumpang lain. Dia mahu turun snorkling, tidak mahu ketinggalan, tidak mahu sabar menunggu giliran. Digelongsorkan tubuh badannya mengambil perhatian. Lantas terjunlah si Abi ke dalam lautan dalam membawa si anak dewasa ini hingga terlupa telefon bimbitnya di dalam poket…. menyelamlah bersama kekalutan.

Sungguh!
Kalutnya hingga memerlukan tenaga dan menguji kesabaran yang luar biasa.
Malangnya, kami hanya ibubapa yang biasa-biasa. Sangat lemah tenaga dan iman yang sentiasa turun naiknya.

Namun,
Berhati-hatilah hati yang membaca.

Usahlah rasa ibubapa anak istimewa mengeluh bila berkongsikan hal-hal yang tidak nampak di mata biasa kita.

Usah terdetik di hati, “Mereka tidak redha dengan tentuanNya”.

Usah dijaja, “Itulah kifarah dariNya.”

Usah mendabik dada, “Lega aku tidak diuji sedemikian rupa.”

Usah penuhi hati dengan simpati semata-mata, tanamkanlah juga empati yang tinggi bila berhadapan dengan keluarga seperti kami.

Jangan sesekali ucapkan ayat klise; “Sabar lah ya”; kerana dengan bersabarlah anak ini masih sihat, selamat dan bahagia di bawah bumbung rumah mereka.

Jangan!
Jangan juga sesekali katakan kami hebat. Sesungguhnya kita ada Allah, Yang Maha Hebat ….bukan kita, manusia.

Lalu,
Bacalah dan dapatkan manfaat darinya.
Jadikan ia ilmu bermanfaat dan diamalkannya.
Agar kelak kami boleh bawa bersama persembahkan di hadapanNya. Agar bantu tutup lubang-lubang dosa dalam menjaga anak syurga amanahNya.

Inilah bantuan yang sebaik-baiknya untuk kami, dari para sahabat yang sudi membaca dan menyelami kisah-kisah kami bersama Balqis yang amat istimewa.

Biarlah tiada yang sia-sia di sisiNya.


Punca Tak Faham Pembelajaran, Ibu Tiri Dera Anak 9 Tahun!

Seorang murid Tahun 3 didakwa dipukul oleh ibu tirinya gara-gara tidak memahami pembelajaran yang diajar sebelum dia bertindak mengadu kepada gurunya.

Memetik laporan Harian Metro, pada Isnin lalu kanak-kanak perempuan tersebut mengadu tentang keadaan dirinya yang sedang menanggung sakit kepada seorang guru wanita semasa sesi perhimpunan sekolah.

Menurut Ketua Polis Daerah Dungun, Superintendan Baharudin Abdullah berkata guru berkenaan terkejut sebaik sahaja melihat bahagian belakang muridnya itu cedera dan terdapat kesan lebam. Kanak-kanak tersebut dipercayai telah dipukul menggunakan objek keras.

Polis yang menerima laporan kemudiannya membawa mangsa ke Hospital Dungun untuk rawatan lanjut.

Siasatan mendapati berlaku 11 kesan pukulan di bahagian belakang mangsa serta kesan lebam dan cedera di bahagian tangan kanan serta di bahagian kedua-dua belah peha.

Beliau menjelaskan bahawa suspek didakwa bertindak sedemikian kerana mangsa gagal memahami latihan yang diajar oleh suspek.

Kejadian itu disaksikan oleh kakak mangsa berusia 15 tahun yang juga merupakan orang kurang upaya (OKU) lembam.

Mangsa adalah anak bongsu daripada dua beradik hasil perkahwinan bapanya dengan arwah ibu mereka.

Mangsa juga mendakwa sebelum itu pernah dipukul dengan rotan tetapi tidak seteruk pada hari kejadian.

Susulan itu, polis telah menahan suspek berusia 30 tahun di kediamannya kira-kira jam 3.30 petang pada hari yang sama.

Siasatan mendapati suspek tidak mempunyai rekod jenayah lampau dan kes berkenaan disiasat mengikut Seksyen 31(1) (a) Akta Kanak – Kanak 2001.


“Edit Sampai Bukan Jadi Muka Dia… Lepas Tu Sebar” Sekali Lagi Neelofa Kecewa Isu Muka Anak

Baru kelmarin pelakon dan juga usahawan, Neelofa meluahkan rasa terkilan dek kerana ada individu tidak bertanggungjawab memuat naik wajah anaknya yang selama ini dirahsiakan oleh mereka.

Hari ini, sekali lagi Neelofa atau nama sebenarnya Noor Neelofa Mohd Noor meluahkan rasa kecewa dengan sikap segelintir netizen yang tidak bermoral yang sanggup menyunting gambar anak lelakinya, Muhammad Bilal menggunakan gambar yang tular tersebut.

Luahan ini dikongsikan Neefola sendiri di Instastory di Instagram miliknya. Menurutnya, perbuatan menyunting gambar Bilal telah mengundang komen-komen negatif warga maya yang lain.

Neelofa turut menegur agar warga maya tidak melampaui batas semata-mata untuk memuaskan hati sendiri.

Dia juga memohon agar individu-individu ini untuk menjaga perasan ahli keluarganya dan baginya hanya ibu-ibu yang melalui fasa melahirkan anak pasti akan sedih apabila anak dijadikan bahan jenaka di media sosial.

Sememangnya perbuatan ini salah kerana menimbulkan aib terutama mangsa keadaan pula merupakan sorang bayi yang masih kecil dan tidak berdosa yang boleh dijadikan bahan jenaka.


Ini Cara Betul Kira Umur Bayi Pramatang, Barulah Senang Pantau Perkembangannya

Bayi pramatang dilahirkan sebelum 37 minggu usia kandungan ibu. Bayi yang normal dilahirkan antara 37 ke 42 minggu usia kandungan ibu.

Bagi ibu bapa yang dikurniakan anak pramatang, perlu diingat yang tahap perkembangan dan tumbesaran bayi anda berbeza dengan bayi yang lahir cukup bulan.

Ini kerana ada ibu bapa yang risau melihat perkembangan berbeza anak mereka dibandingkan anak orang lain yang lahir pada masa yang sama tetapi cukup bulan.

Sebenarnya penting untuk ibu bapa tahu cara betul kira umur bayi pramatang. Ini supaya senang hendak memantau tahap perkembangan mereka dan tidaklah susah hati memikirkan kenapa anak masih belum mencapai perkembangan sama seperti bayi lain yang normal.

1. Pelarasan umur atau corrected age, merupakan usia untuk bayi pramatang kalau mereka dilahirkan pada tarikh jangkaan bersalin.

2. Doktor akan menggunakan umur yang diselaraskan ini untuk menilai saiz dan perkembangan bayi pramatang.

3. Cronological age tak digunakan sebagai penanda aras untuk bayi tak cukup bulan kerana mereka mungkin ada organ atau fungsi bayi biasa yang belum betul-betul berkembang seperti bayi yang lahir cukup bulan.

Kenapa penting untuk guna corrected age ni?

Sebab ini boleh membantu untuk menentukan perkembangan bayi pramatang mengikut cara penilaian biasa.

Contohnya, bayi yang lahir 3 bulan awal tak boleh duduk sendiri lagi pada umur 6 bulan kerana mengikut corrected age, umur bayi tersebut baru 3 bulan.

Ini cara kira umur bayi yang lahir tak cukup bulan:

Untuk menentukan corrected age, kena kira berapa bulan atau minggu awal bayi tersebut dilahirkan.

Siapa yang perlu cakna corrected age bagi bayi yang lahir tak cukup bulan ni?

Ibu bapa perlu memaklumkan kepada pusat penjagaan, guru prasekolah, kakitangan perubatan dan sesiapa sahaja yang bertanggungjawab menjaga anak bahawa mereka dilahirkan secara pramatang.

Contohnya, jika bayi berumur 7 bulan, tapi dilahirkan sebulan lebih awal, umur sebenar bayi tersebut ialah 6 bulan.


Awas, Kanak-Kanak Normal Pun Boleh Ada Tanda Autisme. Ibu Ayah Pantau Anak Ya!

Kanak-kanak normal pun boleh ada tanda-tanda autisme. Jangan terkejut dengan kenyataan ini ya ibu ayah.

Tidak mustahil perkara tersebut boleh berlaku pada anak anda yang lahir normal sekiranya tidak dipantau sejak awal.

Autisme adalah spektrum simptom. Keseriusan penyakit ini boleh dikelaskan kepada beberapa tahap iaitu tahap terkawal (mild autisme), sederhana dan tahap membimbangkan dan ia bergantung kepada kesan simptom terhadap kehidupan harian pesakit.

Tiada tempoh tepat untuk mengesan simptom autisme terhadap anak-anak. Penyakit ini boleh dikesan sejak berusia beberapa bulan sehinggalah dewasa asalkan fasa perkembangan minda anak-anak dapat diperhatikan serta dinilai.

Terdapat juga situasi di mana bayi tersebut membesar seperti normal sehingga satu tahap, tetapi pembesaran bayi terbantut atau berlaku keadaan apabila kehilangan skil yang sebelum ini telah dipelajari.

Menurut penulis keibubpaan, Wawa Shauqi yang berkongsi isu tersebut di Facebooknya berikut antara tanda-tanda yang ibu bapa kena perhatikan pada anak masing-masing.

Antara tanda-tanda yang kita boleh lihat adalah :

Kalau saya belajar dengan para terapis, mereka pun akui, banyak kes kanak-kanak begini ni dirujuk pada mereka. Mula-mula ingatkan Autism. Rupanya bukan.

Keadaan ini kita panggil sebagai Virtual Autism. Sebahagian pakar menyebutnya sebagai Pseudo Autism.

Istilah “Virtual Autism” dicipta oleh ahli psikologi klinikal Romania Dr Marius Zamfir. Istilah ni merujuk kepada anak-anak yang punya tanda-tanda Autism. Tapi, mula menunjukkan perkembangan positif bila :

Saya suka dengan kata-kata Dr Putri Afzan Maria dalam satu temuramah.

“Tempoh kritikal untuk otak kanak-kanak berkembang dengan pesat adalah 1 hingga 6 tahun. Iaitu 90%”

“Tapi, disebabkan penggunaan gajet dan TV, kanak-kanak kurang peluang melakukan aktiviti fizikal, kurang terlibat dalam stimulasi sensori serta ketinggalan dalam aktiviti sosial, maka, perkembangan yang sepatutnya berlaku, tidak berlaku pada anak-anak ini.”

Sangatlah tepat.

Banyak kajian dah dibuat mengesahkan kesan gajet terhadap perkembangan kanak-kanak.

1. Kesan terhadap EMOSI
Kanak-kanak kurang penyabar, mudah mengamuk dan susah ditenteramkan. Later in life, kanak-kanak ini mudah diancam kemurungan.

2. Kesan terhadap FIZIKAL
Tiada minat untuk bermain, masalah sensori seperti penggeli yang keterlaluan, gayat dan mudah muntah bila lakukan aktiviti fizikal, kekok bila pegang peralatan atau main menggunakan tangan dan sebagainya.

3. Kesan terhadap SOSIAL
Tak faham konsep giliran, tak boleh berkongsi, tak mampu berempati, tak mendengar arahan dan tak mampu bekerjasama dengan rakan sebaya.

4. Kesan terhadap AKADEMIK
Susah fokus, cepat penat menulis, mudah penat bila duduk lama, sukar urus diri dan sebagainya.

Buat mak ayah yang perasan ada sesuatu yang tak kena pada anak, bertindaklah. Bantu anak dengan serah pada tangan pakar yang boleh membantu.

Jangan takut anak dilabel tidak normal. Sebaliknya, fikirkan struggle yang mereka alami di kemudian hari kalau tak dibantu dari awal.


“Alhamdulillah Berat Makin Naik, Dah Mula Minum Susu.” Shuib Kongsi Perkembangan Ayash, Sudah Keluar Inkubator!

Pasti ramai yang menantikan perkembangan anak keempat, usahawan dan pelawak, Shuib.

Terbaru, Shuib memaklumkan,  Ayash Affan yang lahir secara pramatang pada 6 Ogos lalu kini sudah dikeluarkan dari inkubator di Hospital Canselor Tuanku Muhriz (HCTM), Universiti Kebangsaan Malaysia.

Anak bongsu Shuib dan allahyarham Siti Sarah juga yang berusia 3 minggu itu mula menunjukkkan perkembangan yang baik selepas dikeluarkan dari Inkubator.

“Alhamdulillah, ‘baby’ dah pun dikeluarkan dari inkubator sejak dua hari lalu. Berat makin naik, alhamdulillah dia juga dah mula minum susu ibu (daripada sepupu Shuib).

“Begitulah perkembangannya dan doktor cakap dalam masa kira-kira tiga minggu, insya-Allah dia akan keluar (dibawa pulang ke rumah),” katanya memetik Harian Metro.

Sebelum ini, Shuib mencari calon sesuai untuk menjadi ibu susuan buat Ayash. Kini masalah tersebut sudah diselesaikan apabila  sepupunya sendiri mengatakan persetujuan.

“Syukur kepada Allah apabila dalam kalangan keluarga saya ada sepupu yang baru melahirkan anak kira-kira enam bulan lalu dan dialah ibu susuan Ayash,” katanya.

Terdahulu pada 9 Ogos lalu, isteri kepada bintang berkenaan yang juga penyanyi Siti Sarah Raissuddin telah meninggal dunia akibat Covid-19 di Unit Rawatan Rapi (ICU) HCTM.

Pasangan selebriti ini mendirikan rumah tangga pada 26 Februari 2011 dan dikurniakan empat cahaya mata iaitu Uwais Alqarni, Dzahira Talita Zahra, Ariq Matin, dan Ayash Affan.

Sumber: Harian Metro


“Dua-Dua Kepala Kat Bawah. Tak Larat  Bawak Perut.”Ainan Tasneem Menghitung Hari Lahirkan Bayi Kembar!

Penyanyi Ainan Tasneem berkongsi perkembangan terbarunya yang bakal melahirkan bayi kembarnya selewat-lewatnya pada minggu hadapan.

Menerusi perkongsian di akaun Instagram miliknya, penyanyi berusia 28 tahun itu mengakui sudah tidak sabar untuk kehadiran sepasang anak kembar tersebut.

Kandungan dah nak masuk 36 minggu. Doktor bagi masa sampai 37 minggu je untuk bersalin sebab twins kan. So inshaaAllah this week or next week dapat jumpa baby twins. Tak sabar! Dua dua kepala dah kat bawah, hopefully sangat dapat bersalin secara naturally tanpa induce & dapat bersalin normal kalau tiada sebarang komplikasi. Mohon doa dari semua ya 🥺

Dalam masa yang sama juga, Ainan turut berkongsi situasi yang dialaminya kini memandangkan kandungannya semakin sarat.

Actually memang tak larat dah nak bawak perut sebenarnya. Sakit pinggang, sakit belakang, time tido pon lenguh2 badan padahal takde buat apa2 aktiviti pon. Kalau nak tukar position time tido lagi la subhanallah…. sakit yang amat ya. Rasa nak menangis. Berdiri pon tak boleh lama sangat kalau tak memang gigil2 kaki😭

Menerusi perkongsiannya sebelum ini, Ainan pernah menyatakan kebimbangan bagi melahirkan bayi kembar pramatang berikutan masalah saiz bayinya.

“Ainan tak sabar jumpa twins, tapi dalam masa yang sama mengharap untuk diorang stay lama lagi dalam kandungan supaya cukup bulan dan kedua-dua bayi mencecah berat melebihi 2KG. Pls semua orang aminkan,” ujarnya.

Ainan mendirikan rumah tangga bersama Mohamad Ariffudin pada 7 Januari 2017. Hasil perkongsian hidup, pasangan ini dikurniakan seorang cahaya mata Ainan Salsabiela yang kini berusia dua tahun.

Perkongsian Ainan mengenai situasinya membuatkan ramai yang menitipkan doa semoga dipermudahkan urusannya dan selamaty melahirkan bayi kelak.


Petua Orang Dulu-Dulu Nak Mudah Anak Dengar Kata, Wanita Ini Kongsi Cara Betul Senduk Nasi, Mudah Saja!

Tidak dinafikan setiap ibu bapa inginkan anak yang mendengar kata. Bahagia rasanya apabila nasihat ibu bapa diikuti dengan mudah.

Sebenarnya selain didikan kepada anak, ada juga dikatakan ia berkaitan dengan petua untuk membuatkan anak mendengar kata.

Biarpun tiada kajian saintifik tetapi nasihat orang tua dulu-dulu boleh digunapakai dalam mendidik anak-anak.

Ia termasuk cara menyeduk nasi ketika menjamu selera bersama anak-anak. Nak tahu caranya ikuti perkongsian puan Maryam Salleh ini yang boleh dijadikan panduan.

Petua lembutkan hati anak yang degil

Nak kongsi petua ni mak saya yang ajarkan. Mak cakap dari orang tua dolu-dolu katanya.

Mak saya pesan lau nak bagi anak dengar kata dan tak melawan cakap orang tua masa sendukkan nasi nak bagi anak makan kepala nasi yang mula-mula senduk tu letak kat atas.

Jangan terus masuk ke pinggan.

Kepala nasi tu lau bagi anak makan bole buat hati anak jadi keras atau degil.

Sendukkan kali kedua barulah letak ke pinggan anak atau suami ye.

Saya amalkan petua mak saya ni setiap hari. Alhamdulillah setakat ni anak-anak dengar kata, tak membuas dan rajin solat.

Mungkin ini hanya petua, Nak amalkan atau tidak terpulanglah.

Dalam Islam,

Sifat anak-anak ni juga terbentuk daripada makanan yang diorang makan dan sumber makanan tu mestilah halal.

Saya sekadar berkongsi. Maaf jika tak setuju. Tapi hormat jer la petua orang-orang lama yang dah lama makan garam daripada kita kan

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Rupanya Isteri Yang Suka Marah-Marah Anak Dan Tak Boleh Kawal Emosi, Dahagakan Perhatian Dan Cinta Suami

Isteri ini jiwanya begitu sensitif, manja dan ingin dibelai oleh suaminya. Jika dilihat pada awal perkahwinan semuanya indah. Namun apabila sudah mempunyai anak-anak ramai isteri dah mula menjerit-jerit marahkan kepada anak.

Sebagaimana perkongsian oleh ustaz Ebit Lew, menjelaskan bahawa seorang isteri itu yang suka menjerit memarahi anak, sebenarnya dahagakan kasih sayang.

Ikuti lanjut perkongsian ini.

Memahami hati isteri yang selalu marah dan menjerit pada anak-anak.

Seorang suami minta nasihat mengenai isterinya. Isterinya asyik marah anak-anak. Anak saya 3 orang ustaz. Isteri asyik mara dan jerit pada anak-anak. Terasa kasihan pada anak-anak. Terasa tiada hari anak-anak tak kena marah. Kadang-kadang saya tengok isteri saya sayang yang kecil jer. Kakak sulung asyik kena marah jer. Semua salah kakak besar. Saya takut anak jadi trauma. Dia kalau menjerit atau marah saya rasa nak lari rumah. Kalau saya cuba pertahankan anak saya. Dengan saya-saya kena marah..

Abang nak tahu tak Allah sayang abang. Bila saya dengar ketua keluarga ingin bertanya soalan begini tandanya dia seorang yang baik dan bertanggungjawab. Abang nak bantu dan selesaikan.

Sebenarnya selalu wanita tanya masalah suka cubit dan marah anak-anak. Bila saya dengar saya terus tanya ada bincang dengan suami..itu antara punca utama.

Wanita marah-marah sebab rindukan perhatian dan cinta suami

Abang nak tahu tak sebenarnya bukanlah kita nak salahkan sesiapa.

Selalunya wanita yang selalu marah-marah anak dan tak boleh kawal emosinya kerana dia dahagakan perhatian dan cinta suaminya.

Dia rindukan suaminya. Dia ingin suaminya bersamanya. Isteri kita wanita yang Allah jadikan sensitif. Jiwa mereka lembut. Mereka dahagakan kasih sayang dan rasa kebersamaan dalam membuat segala urusan rumahtangga.

Wanita ini bila kita dah dapat hati dia. Semuanya akan jadi superb. Juta-juta kali lebih layanan dan kasih sayangnya kepada suami dan anak-anak. Bila dah terluka dan sakit semuanya berubah…

Kita perlu sedar. Dia bukan bibik kita. Dia bukan orang gaji kita. Mereka wanita yang kita nikahi maksudnya ingin kita cintai,sayangi, bimbing dan pembantu kita sehingga syurga Allah. Mereka bukan milik kita. Mereka amanah Allah..

Sebab tu kata ulama pintu agama sebuah keluarga ialah ayah. Pintu agama buat anak-anak ialah ibu. Jika kita membimbing isteri kita dengan Islam dengan cinta dan sayang insyaAllah isteri kita akan bimbing anak-anak kita Islam dengan cinta dan sayang. Mereka dahagakan belaian dan kasih sayang.

Peluk mereka. Sayangi mereka. Lihatlah nanti mereka akan peluk dan sayang anak-anak. Bila sampai rumah sunnah beri salam dan peluk atau cium ahli keluarga. Anak-anak dahagakan pelukan dan ucapan sayang. Mak anak yakni isteri kita yang penat sepanjang hari tu lagi dahagakan ciuman, pelukan dan ucapan sayang terima kaseh dari suaminya. Begitu juga kita kan abang. Kita pun ingin begitu. Kita semua cuma manusia yang sedang belajar nak jadi baik.

Begitulah juga seorang ibu yang melayan anak besar sampai anak kecil dengan cinta dan sayang..begitulah kakaknya pula akan mencintai adiknya. Esok adiknya pun akan saling mencintai dan menyayangi kakak dan mak ayahnya. Esok kita mati mereka tak berebut harta tapi berebut nak bagi syurga paling tinggu buat mak ayah. Cinta ialah pendidikan yang utama pada keluarga selepas iman.

Suami isteri yang saling membantu. Saling mencintai. Saling menghargai akan membuat anak-anak pun jadi begitu. Janganlah pernah bergaduh depan anak-anak. Nanti anak kita akan jadi stress dan mereka akan jadi hipokrit.

Jangan paksa anak kita terpaksa memilh antara kedua ibubapa. Dalam kata lain satu bas tapi ada 2 pemandu dan 2 arah tujuan. Kerana itu biarlah tidur sekali dan mimpi pun sama.

Bila isteri marah anak. Jangan lawan atau marah isteri depan anak. Bila isteri marah kita bantu apa yang patut. Kadang-kadang masa tu dia tengah susu anak, 2 anak lagi bergaduh dan jatuhkan air atau makanan. Kita tolong kutip makanan yang jatuh bersihkan. Kita tolong jaga 2 anak lagi.

Isteri marah bila masak lauk seorang diri

Biasa mereka marah sedang mereka masak lauk di dapur seorang diri. Kita suami kadang-kadang tengok tv atau hp. Anak-anak dah sepahkan rumah ada yang mengacau di dapur. Mereka kunci jam Mereka masak sahur, mereka kena hidang. Mereka kejut anak. Mereka kejut suami, mereka kemas pinggan dan dapur. Mereka kena marah kalau tak kemas. Mereka kena marah kalau terlambat. Mereka kena marah jika penat tak bangun sahur.

Mereka bukan marah anak sebenarnya abang. Seperti anak-anak. Mereka buat hal, mereka jadi pelik, mereka bergaduh, mereka tak nak pergi sekolah, mereka dahagakan perhatian dan kasih sayang ibubapanya. Lagi mereka kena marah dan jerit lagi mereka berusaha tarik perhatian..buat macam-macam

Sebab tu banyak isteri yang dulunya baik dan lemah lembut. Tapi bila suami dia buat hal dan ada perempuan lain. Dia maafkan tapi belum dapat lupakan mereka jadi berubah. Terus jadi pemarah dan kuat mengamuk dan bermasam muka..mula minta macam-macam. Cemburu lain macam. Sangka macam-macam sebab hati mereka dah luka.

Ubatnya kita sebagai ketua keluarga hidupkan amalan ta’lim dalam rumah. Pergi berdating berdua. Berjuang di jalan Allah. Cuba bawa isteri 3hari belajar iman. Berada di jalan Allah. Pergi umrah. Ziarah Kaabah. Ziarah Rasulullah saw. Solat malam sama-sama. Bersyukur kunci segalanya. Sentiasa sabar. Lihat orang yang lebih susah dari kita.

Ya Allah sayangilah isteri kami yang tercinta. Kami maafkan segala salah silap mereka semua kepada kami. Kerana semua ini salah kami sebagai suami kerana belum menjadi suami yang baik. Maafkan kami kerana belum menjadi isteri yang baik


Kenali Lapisan Selaput Kalis Lekat Pada Peralatan Memasak. Barulah Selamat Nak Guna.

IKUTI PERKONGSIAN INI.

PERALATAN MEMASAK KALIS LEKAT

Komponen utama peralatan memasak ialah logam besi aka iron (Fe), aluminium (Al) dan kuprum aka tembaga (Cu). Disebabkan sifat fizikal (lembut, ringan, mudah dilentur…) dan kimia (mudah bertindakbalas), logam-logam ini dicampur dengan sedikit logam kromium, nikel, strontium atau molybdenum mengikut peratusan tertentu membentuk aloi. Ini bertujuan untuk menjadikan struktur logam utama ini lebih stabil secara kimia (tidak reaktif atau berkarat) dan tahan lasak.

Antara aloi yang paling popular ialah keluli tahan karat (stainless steel) yang mana dibentuk daripada campuran logam utama besi dan kromium.

Untuk membolehkan kita menggambarkan struktur kimia peralatan memasak ini, berbilion atom logam berkenaan terikat secara metalik. Ikatan metalik ini sangat kuat, boleh dilentur dan pengalir haba yang bagus. Ciri pengalir haba ini sangat perlu untuk memasak agar kuali cepat panas dan makanan masak dengan sekata.

Apakah yang berlaku kepada peralatan memasak ini semasa dipanaskan?

Semasa dipanaskan, logam yang membentuk peralatan memasak ini akan mengembang (tidak dapat dilihat dengan mata kasar) disebabkan oleh tenaga kinetik (pergerakkan) elektronnya meningkat. Pengembangan ini akan menghasilkan ruang yang menyebabkan makanan yang dimasak mencelah masuk dan melekat pada permukaan kuali. Ini terutamanya makanan yang bersentuhan secara terus dengan permukaan seperti menggoreng atau memanggang.

Jadi untuk mengurangkan perlekatan ini, ianya ditambahkan dengan minyak yang mana bertujuan menyaluti lapisan permukaan peralatan memasak. Namun, disebabkan kesedaran dalam mengurangkan penggunaan minyak, teknologi menggantikan fungsi minyak ini dibangunkan. Maka, di sinilah konsep penyelaputan (coating) permukaan peralatan memasak diperkenalkan. Dan dinamakan peralatan memasak kalis lekat (non-stick cookware).

Terdapat beberapa jenis bahan yang digunakan sebagai selaput kalis lekat termasuklah bahan kimia plastik pelincir polytetrafluoroethylene (PTFE), seramik, enamel dan silikon. Mari kita teliti satu-persatu bahan selaput ini untuk lebih jelas.

PTFE

PTFE merupakan bahan pepejal yang memiliki pekali geseran (coefficient of friction) yang sangat kecil atau dengan bahasa mudah, sangat licin. Bahan kimia ini sangat stabil dan tidak berbahaya, maka ianya dijadikan alternatif (buid-in) untuk menggantikan fungsi minyak tadi.

Peralatan dapur yang mengandungi PTFE adalah produk Teflon. Apabila peralatan ini dipanaskan melebih 350 degree Celsius ianya berpotensi menghasilkan gas fluorocarbons yang menyebabkan hidung berair (sementara) dan mungkin boleh menyebabkan komplikasi kepada mereka yang mempunyai masalah pernafasan. Pun begitu, suhu ini hanya dicapai apabila kuali dipanaskan sehingga berasap-asap tanpa air atau minyak dan dalam ruang kurang pengudaraan. Fikir logik, asap berlebihan biasa juga boleh memberikan kesan yang sama. Maka, kesan ini tidak signifikan.

Sebenarnya yang merisaukan ramai ialah pengunaan bahan kimia perflurooctanoic acid (PFOA) yang dikaitkan dengan kanser. Bahan kimia ini digunakan untuk meningkatkan keterlarutan (surfactant) PTFE dalam proses pembuatan. Pun, begitu proses rawatan haba tinggi akhir terhadap peralatan ini sebenarnya tidak meninggalkan sedikit pun PFOA. Ianya telah termusnah.

Namun disebabkan desakan, pengunaan PFOA ini telah dihentikan sejak tahun 2015, lalu fungsinya digantikan dengan bahan kimia lebih terjamin iaitu perfluoropolyether seperti GenX. Dan desakan ini sebenarnya lebih kepada isu bahaya pendedahan pekerja industri berkenaan semasa proses pembuatan (bukan pada selaput kalis lekat itu sendiri) dan ianya juga menyumbang kepada pencemaran alam sekitar.

Selain daripada itu, lapisan PTFE ini boleh terkopek dan bercampur dalam masakan jika tidak dijaga dengan betul. Namun, ianya tidak bahaya kerana tidak mampu dihadam, lalu dikumuhkan dalam najis. Cuma fungsi kalis lekat itu sudah tiada, malah akan menyebabkan penambahan sifat perlekatan dengan masakan pula. Ada pula jenis yang berkarat, jadi bolehlah dielakkan dengan sapuan sedikit minyak pada bahagian yang calar setelah dikeringkan.

Disebabkan pelbagai ‘pertimbangan’ mengenai PTFE ini, maka para penguasaha datang dengan konsep ‘green’ non-stick cookwares yang berteraskan seramik, enamel dan silikon.

Seramik & Enamel

Saduran seramik dan enamel keduanya berasal daripada asas yang sama iaitu tanah liat yang mengandungi bahan kimia utama SiO2 aka pasir. Yang membezakannya adalah kekuatan suhu yang digunakan pada tanah liat dalam penghasilan kedua komponen ini di mana enamel bersifat fizikal lebih opaque, manakala seramik pula lebih seperti kaca.

Penambahbaikkan mengikut kesesuian kemudiannya dibuat dengan mencampurkan bahan kimia lain dalam pembuatan selaput ini menjadikannya berstruktur kimia hibrid (kacukan) organik-inorganik. Contoh penambahan bahan kimia organoalkoxysilane yang membentuk ikatan kovalen dan ionik yang kuat. Ikatan ini adalah kunci kepada stabiliti kimia dan fizikal saduran seramik dan enamel ini.

Selaput jenis ini terdapat pada produk Le Creuset, Thermolon, GreenPan, Rachael Ra, GreenLife, EarthPan, Cuisinart, Orgreenic, GreenGourmet dan banyak lagi.

Seperti juga PTFE, cara penjagaan yang salah untuk peralatan jenis ini juga boleh menyebabkan selaput seramik dan enamel tertanggal lalu tidak lagi menjalankan fungsi optimum kalis lekat tadi.

Kelemahan kuali kalis lekat PTFE, seramik dan enamel adalah mereka menghilangkan keupayaan kuali untuk mengalirkan haba sepenuhnya ke permukaan makanan yang mana kesan ‘kehangusan’ yang cantik tidak diperolehi. Maka satu lagi alternatif untuk penyelesaian ini ialah dengan menggunakan lapisan silikon.

Silikon

Lapisan silikon diperbuat daripada bahan kimia polysiloxane atau siliconized polyester sama seperti pembuatan hibrid lapisan seramik namun ianya lebih kepada ciri organik. Pun begitu, silikon tidak teguh secara fizikal, maka ianya lebih sesuai digunakan dalam peralatan pastri dibandingkan peralatan memasak biasa.

Seperti yang telah saya terangkan di atas, masalah dalam peralatan yang diselaputi dengan bahan kimia kalis lekat ialah kadar aliran haba yang rendah. Maka, para pengusaha datang pula dengan konsep ‘graniteware’.

Graniteware

Peralatan memasak granite ini sebenarnya TIDAK ada langsung material daripada granite. Nama ini diberikan kerana struktur rupanya adalah seperti granite.

Ianya diperbuat daripada besi karbon (carbon steel) yang diselaputi dengan lapisan porcelain enamel. Jenis yang ini juga selamat digunakan dan lebih tahan lasak, cuma ialah lebih berat kerana konsep pengaliran haba yang baik menjadi keutamaan disamping kalis lekat dan ‘green’.

KESIMPULANNYA

Kesemua peralatan kalis lekat ini selamat digunakan. Namun pastikan beli daripada pengeluar yang anda yakini dan punya reputasi yang baik. Selebihnya bergantung kepada tujuan dan kemampuan masing-masing.

Tips penjagaan peralatan memasak kalis lekat:

• Elakkan mengalirkan air SEJUK (paip) pada peralatan memasak yang mengandungi selaput kalis lekat yang masih lagi PANAS (walaupun bunyi tindakbalas pindaan haba ini ‘sedap’ didengar). Ini kerana ikatan yang membentuk selaput ini akan termusnah (degrades) disebabkan perubahan suhu yang mendadak.

• Elakkan mencuci di dalam dish washer atau mengunakan sabun yang kuat untuk peralatan memasak kalis lekat, kecuali dinyatakan selamat pada produk. Ianya akan merosakkan selaput kalis lekat dan akhirnya rekahan akan berlaku.

• Cuci permukaan kalis lekat ini dengan sabun dan span yang bersesuaian. Sekiranya terdapat makanan melekat, rendamkan dengan air sabun bagi memudahkan proses mencuci. Jangan scrub!